Sabir Fondu gənc ailələr üçün layihə təqdim edib – Sabirfondu.org\nHome Xəbərlər Sabir Fondu gənc ailələr üçün layihə təqdim edib\nMirzə Ələkbər Sabir Fondunun xətti ilə həyata keçirilən layihələr davam edir.\nFondun prezidenti və həmçinin şairin nəvəsi Sevda Tahirlinin verdiyi məlumata əsasən, layihə Azərbaycan Respublikası Prezidenti yanında QHT-lərə Dövlət Dəstəyi Şurasının maliyyə dəstəyi ilə reallaşır. Layihə çərçivəsində maraqlı təlimlər aparılır. Təlimlərdən biri “Gənc ailələr üçün psixoloq məsləhəti, keçid dövründə cəmiyyətdə gərgin psixoloji durumdan yayınmaq, müsbət əhval-ruhiyyənin saxlanılması metodları” na həsr edilib.\nTəlimin mahiyyəti belədir: ailələrin hazırki şəraitdəki durumu, ailədaxili münaqişələrin uşaqların psixoloji durumundakı əksi, kişi və qadın psixologiyasının xüsusiyyətləri, bu xüsusiyyətlərdəki incə məqamları öyrənməklə ailədə baş verə biləcək münaqişələrdən xilas olmaq, keçid dövrü üçün səciyyəvi olan gərginliyin ailədə yaratdığı problemlər və s. Eyni zamanda onlardan yaxa qurtarmaq üçün nələrə diqqət etməlidir.\nXatırladaq ki, təlimi psixoloq Mələk İsmayılova aparıb.


Rio Olimpiadasında yarışacaq boksçumuz: "Çox təəssüf..."\n07:19 01 Dekabr 2020\n12:28 15.08.2016 (Yenilənib 12:45 15.08.2016) Qısa URL\nElvin Məmişzadə: "Güləşcilərlə bağlı, xüsusilə Toğrul Əsgərov, Cəbrayil Həsənov və Rövşən Bayramovdan medal gözləyirəm"\nBAKI, 15 avq — Sputnik. Braziliyanın Rio-de Janeyro şəhərində təşkil olunan möhtəşəm Rio-2016 Yay Olimpiadası davam edir. 56 idmançı ilə yarışa qoşulan Azərbaycanın, artıq 22-dən artıq idmançısı öz gücünü sınayıb və 20 idmançı medalsız, 2 idmançımız isə gümüş medalla yarışları başa vurub. Hazırda bir çox idman növlərində yarışlar davam edir.\nAzərbaycanlı boksçu, mübarizəyə yaxın günlərdə qoşulacaq Elvin Məmişzadə, yarışqabağı fikirlərini Sputnik-lə bölüşüb: "Ən çox cüdoçularımız Orxan Səfərov və Nicat Şıxalizadənin qalib olmasını istəyirdim. Təəssüflər olsun ki, onlar məğlub oldular".\n"Hal-hazırda güləşçilərimizdən və komanda yoldaşlarımdan qələbə gözləyirəm. Güləşcilərlə bağlı, xüsusilə Toğrul Əsgərov, Cəbrayil Həsənov və Rövşən Bayramovdan medal gözləyirəm", — E. Məmişzadə bildirib.\nRio-2016: Azərbaycan olimpiyaçılarından biabırçı nəticələr\nCüdoçumuz Elmar Qasımov Rio-2016-nın yarımfinalında\nAzərbaycandan qovulan idmançı Rio-2016-nın qızıl medalını Qazaxıstana apardı\nMəmmədəli Mehdiyev Rio-2016-da iştirakını dayandırdı\nRio-2016 Olimpiya çempionunu döydülər və qarət etdilər\nRio-de-Janeyroda jurnalistlər atəşə tutulub\nElvin Məmişzadə, Rio-2016 Yay Olimpiadası, Rio-de Janeyro, boksçu, Braziliya, boks


Şəmkir Arxeoloji ekspedisiyası\nAMEA ARXEOLOGİYA VƏ ETNOQRAFİYA İNSTİTUTU VƏ REGİONLARIN İNKİŞAFI İCTİMAİ BİRLİYİNİN BİRGƏ LAYİHƏSİ\nOrta əsr şəhər yeri\nEneolit və tunc dövrü\nSon tunc və erkən dəmir dövrü\nTürk Dünyası Kültür Konqresi\nGənclər Mədəni irsin qorunmasında\nŞəmkir: arxeoloji irsi, tarixi və memarlığı. I Respublika elmi praktik konfransı.\n28-29 noyabr 2007, Şəmkir\nAzərbaycan Respublikası Mədəniyyət və Turizm Nazirliyi, Azərbaycan MEA Arxeologiya və Etnoqrafiya İnstitutu, Azərbaycan Dövlət Memarlıq və İnşaat Universiteti və Regionların İnkişafı İctimai Birliyinin birgə layihəsi əsasında “Şəmkir: arxeoloji irsi, tarixi və memarlığı” mövzusunda I Respublika elmi-praktik konfransı 28-29 noyabr 2007-ci il tarixində Şəmkir şəhərində keçirildi. Konfransda üç ölkənin, 14 elmi müəssisəsindən 60 nəfər elm adamı iştirak etdi. 47 məruzə dinlənildi. Konfransın açılışında Azərbaycan Respublikasi Prezident İcra Aparatının məsul işçisi Vüqar Hüseynov, Şəmkir rayon icra hakimiyyətinin başçısı Nazim Veysov, AMEA Arxeologiya və Etnoqrafiya İnstitutunun direktoru, tarix elmləri doktoru Maisə Rəhimova, Regionların İnkişafı İctimai Birliyinin sədri Seymur Quliyev çıxış edərək konfrans iştirakçılarını salamladılar və konfransın işinə uğurlar dilədilər.\nKonfransın birinci günü Şəmkirin arxeoloji irsinə, arxeoloji abidələrinin öyrənilməsi tarixinə həsr olundu. İki iclasda 25 məruzə dinlənildi. Məruzələrin bir qrupu 2006-2007-ci illərdə Qaracəmirli yaşayış yerində və Orta əsr Şəmkir şəhər xarabalıqlarında aparılmış arxeoloji qazıntıların nəticələrinə və əldə edilmiş arxeoloji materialların şərhinə həsr olunmuşdu. Məruzələrin ikinci qrupu əvvəlki illərdə Şəmkir rayonu ərazisində aparılmış qazıntıların nəticələrini ehtiva edirdi. Məruzələrin üçüncü qrupunda Şəmkir rayonunun arxeoloji abidələrinin öyrənilməsi tarixinə diqqət yetirildi, onların külliyatının hazırlanma vəziyyəti haqqında məlumat verildi.\nKonfransın birinci günü Orta əsr Şəmkir şəhər yerinə səfər təşkil edildi. Konfrans iştirakçıları şəhər xarabalıqlarında aparılmış qazıntı işləri ilə yerində tanış oldular.\nÜçüncü və dördüncü iclaslarda Şəmkirin memarlığı, tarixi və etnoqrafiyası üzrə aparılan tədqiqatlardan bəhs edən məruzələr dinlənildi. Üçüncü iclasda əsasən Şəmkir rayonunun memarlığından, memarlıq abidələrindən bəhs olundu, onların qorunması və konservasiyası haqqında təkliflər verildi. Azərbaycan Memarlıq və İnşaat Universitetinin müəllim və tələbə heyəti Şəmkir şəhərində küçə, meydan, yaşayış evlərinin bərpa layihələrini nümayiş etdirib şəhər memarlığının səciyyəvi əlamətlərini diqqətə çatdırdılar.\nDördüncü iclasda dinlənilən məruzələr Şəmkirin tarixinə, etnoqrafiyasına və epiqrafik abidələrinə həsr olundu. Şəmkirin tarixinin araşdırıldığı məruzələrdə şəhərin təşəkkül tapması, mühüm sənətkarlıq və ticarət mərkəzinə çevrilməsi, Azərbaycan tarixində oynadığı rol, monqollar tərəfindən dağıdılması və sonrakı taleyi, XVIII əsrdə Şəmkir bölgəsinin demoqrafik durumu araşdırıldı və məlumat verildi. Şəmkir bölgəsinin etnoqrafiyasından bəhs edən məruzələrdə Şəmkir xalçaları, Şəmkir əhalisinin geyim və bəzəkləri, XIX-XX əsrin birinci yarısında Anenfelddə yaşamış alman kolonistlərinin etnoqrafik xüsusiyyətləri haqqında məlumat verildi.\nKonfransda işgüzar, yaradıcı mühit hökm sürürdü. Yekun iclasda növbəti ildə Şəmkirdə beynəlxalq konfrans keçirilməsi qərara alındı.\n© REGIONLARIN İNKIŞAFI İctimai Birliyi Developed by AzPRESS


Azərbaycandan sonra növbə Rusiyanın ola bilər | Hazara-Azeri\nAzərbaycandan sonra növbə Rusiyanın ola bilər\nRusiya 2019-cu ildə baş tutacaq İkinci Avropa Oyunlarına ev sahibliyi edə bilər. Bu barədə məlumatı Avropa Olimpiya Komitəsinin İcraiyyə Komitəsinin üzvü Aleksandr Kozlovski Lozannada təşkilatın bu il keçirdiyi ilk iclasında deyib.\n“AOK-un ilk iclası çox konstruktiv oldu, düşünürəm ki, Rusiya Avropa oyunlarına ev sahibliyi etmək üçün layiqli namizəddir. Düzdür, doppinq sahəsində problemlərimiz oldu, amma buna baxmayaraq bizə qarşı münasibətlər yaxşıdır. Qarşıdakı oyunlar barədə müzakirələr də yaxşı keçdi. Biz hesab edirik ki, yaxın aylarda Avropa oyunlarının Rusiyada keçirilməsi məsələsi qəti həll olunacaq”, – deyə Kozlovski bildirib.\nAleksandr Kozlovski – AOK İcraiyyə Komitəsinin üzvü\nMəlumat üçün bildirək ki, bu ilin may ayında İspaniyanın Taraqone şəhərində komitənin növbəti iclası keçiriləcək. İclasda Rusiyanın Avropa Oyunları – 2019-a ev sahibliyi edəcəyinin təsdiq olunacağı istisna edilmir.\nKomitə tərəfindən ilk Avropa Oyunları 2015-ci ildə Azərbaycanda keçirilib. 12-28 iyun tarixlərində baş tutan Bakı-2015 Avropa Oyunlarında ümumilikdə 20 idman növü üzrə yarışlar keçirilib. Yarışlarda Avropanın müxtəlif ölkələrindən təxminən 6000 idmançı 17 yarış günü müddətində öz ölkəsini təmsil edib, 253 medal dəsti uğrunda mübarizə aparıb. Medal cədvəlində ilk üç sırada Rusiya, Azərbaycan və Böyük Britaniya qərarlaşıb.\nPrevious PostManat dollara qarşı möhkəmləndiNext PostGang warfare in El Salvador pushes death rate to record


Samir Əliyev: ”Manatın qorunması üçün əsas zəmin var: neft 40 dollardan bahadır”\n“Bir müddətdən sonra yenidən devalvasiya riski ilə qarşılaşa bilərik”.\n“Manatın real effektiv məzənnəsi artdığı halda, müşahidə olunan sabitlik nisbi xarakter daşıyır. Bu, davamlı ola bilməz. Odur ki, Mərkəzi Bank əsas ticarət tərəfdaşları olan ölkələrdə gedən proseslərə rəğmən, milli valyutanın köhnə qaydalarla və inzibatı üsullarla tənzimlənməsi vasitəsindən imtina etməli, xüsusilə də dünya bazarında xam neftin qiymətinin yüksək olduğu indiki şəraitdə manatın məzənnəsinin tarazlaşması üçün bazar qüvvələrinin iştirakına şərait yaratmalıdır. Əks təqdirdə bir müddətdən sonra neftin qiymətləri ucuzlarsa, yenidən devalvasiya riski ilə qarşılaşa bilərik”.\n“Azərbaycan manatının ucuzlaşması üçün heç bir fundamental səbəb görmürük”, – bu sözləri isə aprelin 9-da Azərbaycan Mərkəzi Bankının sədri Elman Rüstəmov söyləyib.\n“Manatın məzənnəsinin dəyişməsi ilə bağlı gözləntilər həm əhali, həm də real sektorun iştirakçıları arasında azalıb”, – o bildirib.\n“Artıq bəzi banklar dolları 65 rubldan da baha satmağa başlayıb. Nisbətən oxşar taleni türk lirəsi də yaşayır. Məlumdur ki, hər iki ölkə qonşu olmaqla yanaşı Azərbaycanın əsas ticarət tərəfdaşları sayılır. Xüsusən də Rusiya qeyri-neft ixracımızda, daha dəqiq desək, xammala əsaslanan ixracımızda əsas rolu tutur. Hər iki ölkədə milli valyutaların ucuzlaşması haqlı olaraq cəmiyyətdə manatın da ucuzlaşması ilə bağlı narahatlıqları artırıb. Hətta rəsmilərin sakitləşdirici çıxışları da fayda vermir. Çünki beyinlərdə acı 2015-ci il təcrübəsi var”.\n“Əlbəttə məhdud informasiyalar fonunda, ölkədə bazar münasibətlərin işləmədiyi və qərarların sırf siyasi konteksdə verildiyi bir vaxtda bu suala dəqiq cavab tapmaq asan məsələ deyil. Ancaq hökumətin davranışları əsasında müəyyən təxminlər etmək olar. Təxmin ondan ibarətdir ki, hökumət 2015-ci il ssenarisini təkarlamaq niyyətində deyil”.\n“Manatın qorunması üçün əsas zəmin var: neft 40 dollardan bahadır. Tədiyyə balansının vəziyyəti manatın xeyrinədir. Nə qədər ki, neft indiki səviyyədədir, manatı təhlükə gözləmir. İndiki şəraitdə manata neftdən savayı ölkədəki siyasi vəziyyətin gərginləşməsi neqativ təsir göstərə bilər. Qısası, hazırda manatı “buxovu” Mərkəzi Bankın timsalında hökumətin əlindədir.\nOla bilsin qeyri-neft ixracını stimullaşdırmaq üçün ucuzlaşdıra da bilər, daxildə sabitliyi qorumaq üçün indiki səviyyədə saxlaya da bilər. Hər bir halda yuxarıda göstərdiyim 2 amildən biri baş verməzsə, manatı yaxın dövrə ciddi təhlükə gözləmir. Rusiyada baş verənlər isə bir müddət sonra sabitləşəcək. Ancaq qarşıda şimal qonşumuzu çətinliklər gözləyir”.


Meyvələrin insana xeyiri,gözəlliyə təsiri » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nAnanas-kim gözəlliyi və bədəni üçün faydalı nəisə etmək istəyirsə ananas alsın).\nDəyərli minerallar və vitaminlər:məsələn,dəmir(hamar bir dəri üçün),kalsium(güclü saç,dırnaq və dəri üçün),vitamin A(sağlam dəri və göz üçün),vitamin B(hüceyrələri çoxaltmaq üçün),vitamin C(dəridəki xologen üçün lazımlı)\nBununla bərabər həzmi sürətləndirən və arıqlamağa kömək edən bromilin adlı adlı maddə də ananasda bol miqdarda var.\nAlma-doğrudanda özündə bir çox vitaminlər birləşdirir.Lakin gözəlliyə özəlliklə təsir edən bunlardır:\nA vitamin qırışsız bir dəri,b1,b2və C vitaminləri sıx dəri quruluşu üçün lazımdıdır.E vitamin isə dərini qoruyur və cavan qalmasına kömək edir.Ayrıca Pektin adlı həzmi tezləşdirər və 20yə yaxın digər maddələrlə birgə yanaqlarımızı qıp-qırmızı edər.\nİçərisində olan bol meyve turşusu sayəsində alma “təbiətin təbii təmizləyicisi”sayıla bilər.\nBanan-bəsləyici tərəfi çox zəngindir.Dərini qoruyar və cavan qalmasına kömək edər.b6 böyüməyə təsir edər,Fol turşusu isə qanı zənginləşdirər və yanaqları qızardar.Banan mineral cəhətdən zəngindir;banandakı dəmir-qanyaradıcı,kalsium-depresiya dağıdıcı funksiyası var.\nArmud-doyurucu təsiri var,bunun üçün də dietlərdə istifadə edilir.Bu dadlı meyvə də minerallarla zəngindir.sağlam və hamar dəri üçün-Beta Karotin,və diş,sümüklərin möhkəmlənməsi üçün kalsium və flour lazımlıdır.\nBöyürtkən-sadəcə içərisində bol miqdarda olan C vitamin sayəsində immunitet sistemini gücləşdirir.Eyni zamanda soyulmuş dərinin yenidən düzəlməsinə kömək edər.\nÇiyələk-gözəllik üçün çiyələklər olduqca kömək edir,tərkibində C vitamin vardır.Sızanaqlara qarşı mübarizədə istifadə edilməsi vacibdir.\nQuşüzümü-gözəllik üçün yararlıdır.İçərisində bol olan kalsium sayəsində dərinin ,saç və dırnaqların gözəlliyi artar.Eyni zamanda Cvitamini sayəsində(portağaldan 2dəfə artıq)immunitetin güclənməsinə kömək edər.\nAlbalı-hər tərəfədn ideal bir gözəlləşdiricidir. b1 ve b2 vitaminleri sinirləri güçləndirməklə ve hücreyrələri aktiv hala gətirməkdədir. Içərisindəki dəmir isə sağlam saç, dəri, yumşaq dəri için gərəklidir.\nKivi-qanı təmizləyir,formu qoruyur,C vitamin sayəsində dərini uzun müddət gənc saxlayar.\n15 mart 2011 14:15\n27 avqust 2010 17:10\nAnans,banan,ciyelek,saftali bunlar en cox sevdiyim meyelerdi.baciw melumata gore twk


Maykl və Makakanın “saqqallı” düşmənləri – Zooparkdan REPORTAJ/FOTOLAR\nBakı Zooparkının ən sadiq ziyarətçiləri yenə də uşaqlardır. Havalar soyumağa başlasa da, hələ də heyvanları görməyə gələnlər azalmayıb. 4 hektara yaxın ərazidə yerləşən Bakı Zooloji Parkında 1000-dən çox irili-xırdalı heyvan, quş, sürünən və balıqlara rast gəlmək olar. Parkda 150 heyvan növü qorunur. Heyvanat bağında heyvanların yaşaması üçün müəyyən şərait yaradılsa da, bəzən onların yaşadıqları qəfəslər darısqallıq edir. Elə canavarın və ya ayının saxlandığı qəfəslər kimi. Bir çox hallarda pis iy və qoxu bu yırtıcılara tamaşa etmək zövqündən insanı məcburən uzaqlaşdırır.\nBakı zooparkı Qafqazda ən kiçik zooparkdır\nElə Bakı zooparkının bu gün ən böyük problemi də ərazi ilə bağlıdır. Bakıda heyvanxananın yaradılması ötən əsrin 20-ci illərinə təsadüf edir. Əvvəlcə zooparkın özəyi indiki Nizami parkında guşə şəklində qoyulub. Sonralar bir neçə dəfə yeri dəyişilən zooparkın son məkanı “Gənclik” metro stansiyasının yaxınlığı olub. 4 hektara yaxın ərazidə yerləşən zoopark 1984-cü ildə istifadəyə verilib. İndiki ərazi isə150-dən çox növü və 1000-dən çox heyvan sayı olan park üçün darısqaldır.\nMəlumat üçün bildirək ki, Bakı heyvanat parkı ərazi baxımından Qafqazda ən kiçik zooparkdır. Tiflisdə zooloji parkının ərazisi 10, İrəvanda isə 12 hektardır. Moskvada isə sözügedən məkanın ərazisi 21,4, Kiyevdə 34 hektara bərabərdir.\nÜmumiyyətlə, həm MDB, həm də Avropa ölkələrində heyvanat parkları şəhərin mərkəzində yerləşsə də, əksər zooparkların yay və qış məkanları fərqli olur. Heyvanlar fəslə uyğun nəzərdə tutulan qəfəslərə köçürülür. Zooparkın ərazisinin kiçik olması bəzi heyvanların rahat hərəkət etməsinə və özlərini təbiətdəki kimi hiss etməsinə mane olur. Xatırladaq ki, Ekologiya və Təbii Sərvətlər Nazirliyinin tabeliyində qeyri-kommersiya hüquqi şəxsi statusuna malik zooloji parkın yaradılmasının təmin edilməsi ilə bağlı 2008-ci il 26 dekabr tarixində Prezident İlham Əliyev tərəfindən sərəncam imzalanıb. Sərəncamdan 6 il keçsə də, yeni zooparkdan səs-səmir yoxdur.\nBakı Zooparkının direktoru Azər Hüseynovun Publika.az-a bildirdiyinə görə, parkda hər bir heyvanın saxlanması, qulluq edilməsi, yemlənməsi üçün lazımı şərait yaradılıb. Hər bir heyvanın növ müxtəlifliyinə görə şöbələr var və buna uyğun olaraq xüsusi işçilər ayrılıb. Heyvanlara fərdi qulluq olunduğunu, altının təmizləndiyini, yemləndiyini deyən A. Hüseynovun sözlərinə görə, parkda bizim iqlimə uyğun olan və olmayan, o, cümlədən Qırmızı Kitaba düşən heyvanlara da rast gəlinmək mümkündür. Məməlilər sinfinə aid olan Qafqaz Nəcib maralı, Qafqaz qonur ayısı- Qırmızı Kitaba düşənlər arasındadır. Zooparkda çoxlu quş növləri var, o cümlədən, Sultan toyuğu, Qutan, Qu quşu, Səhra qartalı, Toğlugötürən, Ağbaş kərkəz, Qara kərkəz, Qızıl qaz (Flaminqo), sürünənlərdən ən çox maraq doğuran Piton, Anakonda, Albinos piton, timsah, məməlilərdən meymundur. Meymunun parkda 3 növü var- Paviyanqa madril (Ötən il Tibilisi parkından gətirilib), Makaka rezus və Oyuncaq meymunlar.\nHeyvanların qidalanmasına gəlincə, zoopark direktoru bildirdi ki, birinci növbədə təhlükəsizlik qaydalarına əməl etmək lazımdır, işçilər burada ayıq olmalıdırlar. Heyvana qulluq edən adam həm də onun qidasını təmin edir. Heyvanların yanına birbaşa girməyə isə icazə verilmir, onlar təhlükəsizlik qaydalarına əməl olunması şərti ilə saxlanılır. A. Hüseynov bildirdi ki, kenqurularda, cırtdan maralda, zebuda, dəvədə qidalanma ilə bağlı problem yoxdur. Yırtıcılar isə əsasən, yataq otağında olduqda yeri təmizlənir, onları gəzinti yerinə salanda isə yataq otağı təmizlənir və qidası verilir.\nZoopark qışa necə hazırlaşır?\nZooparkda qışla bağlı hazırlıqlar yayda, yayla bağlı hazırlıqlar isə qışda həyata keçirilir. Hazırda görülən hazırlıq işlərinə gəlincə A. Hüseynov bildirdi ki, ekzotik heyvanlar, quşlar və timsahın yeri qışa uyğunlaşdırılıb. Hətta timsah üçün su hövzəsi isti döşəmə ilə də təmin olunub, Meymunlar, akvarium balıqlarının olduqları yerlərdə istilik batareyaları qoyulub, zooparkda kombi sistemi quraşdırılıb. Onun sözlərinə görə, zoopark artıq qışa hazırdır.\nZooparkın ən yaşlı nümayəndəsi "Maykl" adlı erkək şirdir. Bu heyvanın 20-yə yaxın yaşı var. Əslində vəhşi təbiətdə şirlər adətən bu yaşa qədər yaşamırlar. Buna əsas səbəb isə yaşlı şirlərin ov edə bilməməsi və bu səbəbdən öz sürülərindən qovulmasıdır. Belə olduqda isə onlar ya aclıqdan ölür, ya da digər yırtıcılar tərəfindən parçalanırlar.\nHeyvanların, xüsusən də yırtıcıların insanlara hücumuna gəlincə, zoopark direktoru bildirdi ki, hazırda təhlükəsizlik qaydalarına tam əməl olunduğuna görə, belə hallara demək olar ki, rast gəlinmir: “Bir dəfə 12-15 il bundan əvvəl piton öz yerindən çıxmışdı. Səhlənkarlıqdan deyil, həmin seksiyada təmir işləri aparılarkən divar deşilib və ilan oradan çıxmışdı. Düzdü, zəhərsiz ilan idi, amma biz onu tutduq. Son illər heyvanların insanlara hücumu ilə bağlı belə hadisələr olmur”.\n“Tutuquşu 10 qr yem yeyirsə, şir gün ərzində 8-10 kq ət yeyir...”\nBir heyvanın saxlanması üçün tələb olunan vəsaitə gəlincə, direktor bildirdi ki, hər heyvan üçün bu rəqəm fərqlidir. Belə ki, bir tutuquşu 10 qram yem yeyirsə, bir şir gün ərzində 8-10 kq ət yeyir. Yem rasionunda qış və ya yay rejimi də öz sözünü deyir. Çünki qış rejimində qidaların kaloriləri bir qədər artırılsa da, yayda azaldılır. Bu isə yayda heyvanların çox qida qəbul edə bilməməsi ilə əlaqədardır.\nHazırda zooparka hər hansı heyvanın gətirilməsi üçün maddi baxımdan heç bir problem yoxdur. Bakı Zooloji Parkı Avrasiya Zooparklar və Akvariumlar Assosiasiyasının üzvü olduğundan heyvanlar pul ilə yox, mübadilə yolu ilə gətirilir. Zooloji parkda artan heyvanları verərək əvəzində bizdə olmayanları gətirilir. Ən çox Tbilisi Zooloji Parkından, Moldovanın Kişinyov Zooparkından heyvanlar gətirilsə də, ümumilikdə Çexiya, Rusiya, Qazaxıstan, Moldova, Gürcüstan, Ukrayna, Özbəkistandan heyvanlar alınıb.\nGələcəkdə zooparka fil və zürafədə gətirilə bilər, amma...\nZooparkın direktoru söhbətdə onu da bildirdi ki, yaxın gələcəkdə parka yeni heyvanların gətirilməsi nəzərdə tutulub. Bu daha çox tək olan heyvanlara aiddir. Məsələn, Amur pələngi, leopard, yaquar və lamanın qarşı cinsdən olanları gətiriləcək. Parka axırıncı gətirilən heyvanlar isə dəvə növündən olan alpaka və kenquru olub.\nAmma zooparkda hər bir tamaşaçının görmək istədiyi fil və ya zürafədir. Lakin A. Hüseynov bu heyvanların gətirilməsi üçün heç bir maneə olmadığını, yeganə problemin ərazi və yer darısqallığı olduğunu dedi: “Fili gətirmək olar, amma biz fili zooparka gətirsək, bu, ona zülm etmək olar. Əlbəttə gələcəkdə fil də, zürafə də olacaq. Bu gün isə onları saxlamaq üçün şərait yoxdur”.\nHeyvanların müayinəsinə gəlincə, A.Hüseynov deyib ki, heyvanlar baytar həkimləri tərəfindən hər gün müayinə olunur, sağlamlıqları yoxlanır. Hansı heyvan yemə yaxın getmirsə, onda müalicə işləri aparılır. Bundan əlavə, heyvanların xəstələnməməsi üçün parkda profilaktik işlər də aparılır. Hazırda isə xəstə heyvanın olmadığını deyən direktorun sözlərinə görə, ötən gün dəniz qunduzunun temperaturu qalxsa da, indi müalicə olunur.\nHeyvanları incidənlər də tapılır\nZooparka istirahət etməyə, heyvanlara baxmağa, əylənməyə gələnlər nə qədər müxtəlifdisə, insanların heyvanlara münasibətləri və onlardan aldıqları zövq də bir o qədər müxtəlifdir. Bəzən park rəhbərliyi gələn ziyarətçilərlə bağlı müəyyən problemlər yaşamalı olurlar. Heyvanlar saxlanan qəfəslərin üzərində “heyvanları yemləmək qadağandır” yazılsa da, bir çoxları bu qaydaya əməl etmir. Qəribə burasıdır ki, bu hallar çox zaman balacalar tərəfindən deyil, “saqqallı uşaqlar” tərəfindən törədilir. Elə zooparkda olduğumuz müddətdə də bunun şahidi olduq. Uşaqlarını zooparka gəzməyə gətirmiş bir valideyn ovcuna bir xeyli daş yığmışdı. O, daşları qəddarcasına heyvanlara atır və bundan ləzzət alırdı. Öz aləmində uşaqları əyləndirən, özü də əylənən ata əslində bununla onların psixologiyasına hansı böyük zərbələri vurmasından xəbərsiz idi. Onun atdığı daşlardan qorxan meymun dəmir barmaqlığın küncünə sığınaraq dayanmışdı. Həmin valideynin bu hərəkətindən utandım əslində.\nZooparka gəlin, gəzin, uşaqlarınızı gəzdirin, əyləndirin də...Amma bu şəkildə yox. Bir şeyi unutmayaq ki, onlar heyvan olsalar da, ağrını bizim kimi hiss edirlər.\nİlham Əliyevin açıqlaması Tvitterdə rekord qırdı - Azərbaycana dünyadan dəstək - VİDEO


Mikayıl Cabbarov: Bu ildən etibarən kitab fondu layihəsi həyata keçiriləcək - Trend.Az\nMikayıl Cabbarov: Bu ildən etibarən kitab fondu layihəsi həyata keçiriləcək\nCəmiyyət Materials 30 Avqust 2013 12:09\nMüasir qloballaşan dünyada bilikli, yaradıclıq istedadı olan şəxslərin sayının artırılması gələcəyə sərmayədir. Trend-in məlumatına görə, bunu cümə günü Bakıda ASAİF-in XI Yay Forumunda çıxışı zamanı Azərbaycan təhsil naziri Mikayıl Cabbarov deyib.\nM.Cabbarov bildirib ki, əgər tələbələrimiz dünyanın ən yaxşı ali təhsil ocağında bilik əldə edirsə, Azərbaycanın təbliğatının aparılmasını həyata keçirirsə, vətənə dönərək öz bacarıqlarından istifadə edərək Azərbaycanın inkişafına səylərini sərf edirlərsə, demək investisiyalar düzgün yatırdırılır.\nTəhsil naziri qeyd edib ki, əsas məsələ ölkəyə qayıdan gənclərdən düzgün faydalanmaqdır, onların cəmiyyətə inteqrasiya olmasına yardımçı olmaqdır, dövlət sektorunda onların sayının artırılmasıdır: "Biz çalışıq ki, gələcəkdə də xaricə təhsil üçün qəbul imtahanlarını maksimum səviyyədə şəffaf keçirək".\nNazir, həmçinin qeyd edib ki, bu ildən etibarən kitab fondu layihəsi həyata keçiriləcək. Bu layihənin məqsədi odur ki, hər bir kitabxanada Azərbaycan barədə təqdidatları özndə əks etdirən kitabxana olsun.\nQeyd edək ki, forum çərçivəsində müxtəlif panellərdə "Azərbaycan gəncliyi 2011-2015 ci illərdə dövlət proqramı", "2007-2015 ci illərdə Azərbaycan gənclərinin xaricdə təhsili üzrə dövlət proqramı", "Gənclik , lobbiçilik, xaricdə təmsilçilik və Qarabağ" və sair mövzularda debatlar keçiriləcək. Forum sabah da davam edəcək.


İyulun 14-də Bakı Dövlət Universitetində 2019/2020-ci tədris ilində Elmi Şuranın son iclası keçirilib.\nİclası giriş sözü ilə açan rektor Elçin Babayev gündəlikdə olan məsələləri nəzərə çatdıraraq iyulun 12-də Ermənistan silahlı qüvvələrinin təxribata əl ataraq Azərbaycan-Ermənistan dövlət sərhədinin Tovuz istiqamətində artilleriya atəşindən istifadə edərək mövqelərimizi ələ keçirməyə cəhdini Ermənistanın Azərbaycana qarşı yeritdiyi təcavüzkar və işğalçı siyasətinin nəticəsi kimi qiymətləndirib. Şəhid olan Azərbaycan silahlı qüvvələrinin 11 hərbiçisi və 1 mülki vətəndaşın vəfatını ürəkağrısı ilə qeyd edib. Həlak olanların əziz xatirəsi Elmi Şura üzvləri tərəfindən bir dəqiqəlik sükutla yad edilib.\nDaha sonra BDU-nun Tədrisin təşkili və təlim texnologiyaları üzrə prorektoru İradə Əliyeva 2019/2020-ci tədris ilinin yaz semestrinin yay imtahan sessiyasının və Yekun Dövlət Attestasiyasının nəticələri haqqında məruzə ilə çıxış edib. O qeyd edib ki, məsafədən keçirilən imtahan sessiyasında bakalavriat səviyyəsində təhsil alan 15820 (14543-ü əyani, 1153-ü qiyabi, 124-ü əlavə təhsil, 534-ü SABAH qrupları olmaqla) tələbə ümumilikdə 4000-ə yaxın fənn üzrə imtahan verib, BDU-nun Qazax filialında isə imtahanlarda 1223 nəfər tələbə iştirak edib. Sessiya ərzində filialda ümumi olaraq 333 imtahan keçirilib. 4340 tələbə ÜOMG-yə uyğun qiymətləndirilib, 508 nəfər tələbə buraxılış işini müdafiə edib.\nApellyasiya Komissiyasının sədri Elşad Qurbanov komissiyanın fəaliyyəti haqqında hesabat verib. Qeyd edib ki, tələbə müraciətlərinin operativ araşdırılması, imtahan nəticələrinin yenidən yoxlanılması və qiymətləndirilməsi məqsədilə Apellyasiya Komissiyası onlayn fəaliyyət göstərib. Sessiya müddətində komissiyanın qaynar xəttinə 153 müracirət daxil olub, onların əksəriyyəti tələbələrin xeyrinə həll edilib.\nRektor 2020-ci ilin ilk yarım ili ərzindəki Universitetin əldə etdiyi əsas elmi nailiyyətlər, Tələbə Nəzarət Qrupunun sessiya dövründə fəaliyyəti, karantin müddətində həyata keçirilən sosial tədbirlər, onlayn konfrans, ustad dərsləri, elmi seminarlar, karantin dövründə Mədəniyyət-yaradıcılıq Mərkəzi və Psixoloji Yardım Sektorunun fəaliyyəti, əməkdaşların virtual elmi tədbirlərdə iştirakı, doktorant və dissertantlarının attestasiyası, “Gənc İstedadlar” liseyinə qəbul haqqında ətraflı məlumat verib.\nİclasda növbəti tədris ilində qarşıda duran vəzifələr, təhsilin keyfiyyətinin müasir çağırışlara uyğunlaşdırılması, tədrisin keyfiyyətinin artırılması məqsədilə “elektron universitet” modelinin tətbiqi, maddi-texniki bazanın təkmilləşdirilməsi, qarşıya çıxacaq problemlər, onların həlli yolları və görüləcək işlər müzakirə edilib.\nE.Babayev onlayn dərs və imtahanların təşkil edilməsi və idarə olunmasında fəal iştirak edən sturktur rəhbərlərinə, fakültə dekanlıqlarına, professor-müəllim heyətinə və texniki kollektivə rəhbərlik adından təşəkkür edib.\nElmi Şura cari məsələrin müzakirəsi ilə yekunlaşıb.


İraq şiələri İran dəstəkli qruplaşma ilə ittifaq qurdu - ApaTV\nİraq şiələri İran dəstəkli qruplaşma ilə ittifaq qurdu\n15:41 – 13 İyun, 2018\nİraqda seçkilərdən sonra yeni ittifaq qurulub.\nAPA TV-nin Türkiyə mətbuatına istinadən məlumatına görə, seçkilərdə qalib gələn şiə lideri Muqtəda əs-Sədr "Haşdi Şabi" ilə ittifaq qurmaq barədə razılığa gəlib. İttifaq baş tutarsa şiələr İraq məclisində üstünlük təşkil edəcək.\nXatırladaq ki, İraqda keçirilən parlament seçkilərindən sonra sayılan səslərin çoxunu Muqtəda əs-Sədr qazanıb. Bu hadisə isə Kərkükdə yaşayan türkmənlərin kəskin etirazına səbəb olmuş və yerli əhali seçkilərin yenidən keçirilməsini tələb etmişdi. İraqın baş naziri Heydər əl-İbadi isə seçkilərin təkrarlanmasını qeyri-mümkün hesab edib və geriyə dönüşün mümkünsüzlüyünü vurğulayıb.\nQeyd edək ki, keçən ay Müqteda əs-Sədrin seçkilərdə qalib gəlmək üçün Ağ Evdən olan diplomatlarla görüşdüyü barədə xəbərlər yayılıb.


Rüstəm Əfsərli “İdman Azərbaycan”dan iki nəfərin adını çəkdi » Football-plus.az\n01 yan 13:04layihe\nRüstəm Əfsərli “İdman Azərbaycan”dan iki nəfərin adını çəkdi\n“Neftçi”də buna qədər yalnız “CBC Sport”da gördüyüm yüksək komfort var idi”\nHazırda tamaşaçıların ən çox bəyəndiyi şərhçilərdən biri də Rüstəm Əfsərlidi. Vaxtilə “Futbol+”də çalışan və “CBC Sport”un şərhçilər qrupunun rəhbəri olan həmkarımızla söhbətləşdik.\n- “Neftçi” ilə anlaşdın, lakin qısa müddətdən sonra “CBC Sport”a qayıtdın. Bu da birmənalı qarşılanmadı. “Neftçi”də işini davam etdirməyinə nə mane oldu? Kluba getməyi səhv addım sayırdan?\n- Mən 2013-cü ildə AZAL-dan ayrılanda özümə söz vermişdim ki, mümkün qədər futbol funksioneri kimi çalışmayım, jurnalistikaya diqqət ayırım. Ondan sonra təxminən 4 il jurnalistika ilə məşğul oldum. Sadəcə, “Neftçi”dən təklif elə adamdan gəldi ki, o insanın həm dünyagörüşü, həm futbola baxışı, üstəgəl, münasibətlərimiz məni ümidləndirdi. Fikirləşdim ki, yenidən kluba qayıtsam, özümü rahat hiss edə bilərəm. Dörd aydan sonra ayrılmağımın “Neftçi”nin rəhbərliyinə, işçilərə, məşqçilərə, futbolçulara, rəhbərlik etdiyim departamentin əməkdaşlarına aidiyyatı yoxdu. “Neftçi”də buna qədər yalnız “CBC Sport”da gördüyüm yüksək komfort var idi. İş prosesinin qurulması, maliyyə təminatı, bir insanın daha rahat çalışması üçün şərait – bütün bunlar maksimum səviyyədə idi. “Neftçi”dən ayrılmağımın səbəbi nə işin çətinliyi, məişət problemi, nə də ideyalarımın rəhbərliyin, məşqçilərin və ya personalın fikirləri ilə üs-üstə düşməməsi idi. Əksinə, hər şey bir-birinə uyumlu idi. Məni ora dəvət edən klub prezidenti Orxan Hüseynzadə, fikrimcə, ən yaxşı klub rəhbərlərindən biridi və özünü sübut edəcək. Bunu onun özünə də demişəm. Ancaq 4 ay ərzində gördüm ki, mən ruh halı, həyata baxış olaraq mümkün qədər daha çox bəlli çərçivədəki sərbəstliyə, yaradıcılığa öyrəşmişəm. Uşaq vaxtlarımdan azadlığı sevirəm, yaradıcılığa meyilliyəm, musiqi və şahmatla məşğul olmuşam. Futbol klublarında isə bunu əldə etmək asan deyil. Klubda daha çox məmur olmalısan. Bu da anlaşılan, təbii bir şeydi. Düzü, bunun öhdəsindən gəlmək çətin deyildi. Sadəcə, jurnalistikanın ruh halıma daha uyğun bir sahə olduğunu düşünürəm. Həmçinin ən yaxşı olduğum sahədi. Ona görə də “CBC Sport”a qayıtdım. Telekanal rəhbərliyinə və kanalın baş direktoru Volkan Üstə təşəkkür edirəm ki, gedəndə mənə “istənilən vaxt sənə qapılar açıqdı” deyilmişdi. Belə də oldu, bu gün “CBC Sport”dayam. Onsuz da “Neftçi”dən çıxanda başqa bir yerə getmək ağlımdan da keçməmişdi. Jurnalistikada özümü daha rahat hiss edirəm, yaradıcılqla məşğul ola bilirəm, övladlarımla daha çox vaxt keçirirəm. Doğrudu, bəzən “Neftçi” ilə müqayisədə asudə vaxtım daha az olur. Ancaq yenə də özümü mənəvi cəhətdən daha rahat hiss edirəm. “Neftçi”dən ayrılmağımın səbəbi yalnız bundan ibarətdi. Düşünürəm ki, o klubda hər şey yaxşı səviyyədə qurulub və belə davam edərsə, uğurlar özünü çox gözlətməyəcək. Belə bir misal var ki, “balıq ən dərin, insan isə ən yaxşı yeri axtarır”. “Ən yaxşı” kateqoriyasına çox şey daxildi. Mənim üçün də ən vacibi mənəvi cəhətdən sakit və rahat olmağımdı. Ruh halım məndən bunu tələb edir. Jurnalist olmaq uşaqlıqdan arzum olub. 17 yaşımdan bu sahəyə qədəm qoymuşam və “Futbol+” ilk iş yerlərimdən biri olub. Mərhələ-mərhələ irəliləmişəm və bu da son deyil. Düşünürəm ki, mənim üçün ən yaxşı yer jurnalistikadı. Xüsusən televiziya elə bir yerdi ki, ora daxil oldunsa, çıxmaq çox çətindi. Yaxşı mənada bir bataqlıqdı. Orda oldunsa, başqa yerdə özünü o qədər rahat hiss etmirsən.\n- Bu gün “CBC Sport”un şərhçilərindən iki nəfərin işi tamaşaçıları daha çox razı salır: Elnur Məmmədli və Rüstəm Əfsərli. Bu mənada aranızda rəqabət varmı? Ümumiyyətlə, tez-tez müqayisə olunmağınız Elnurla münasibətlərinizə təsir edirmi?\n- Bizdə heç kim sırf şəhçiliklə məşğul olmur. “Xəbərlər” xidmətində çalışanlar var ki, onlar da şərh edir. Onları da nəzərə alanda, biz 10-12 nəfərik. Hamımız da ambisiyalı, iddiaları olan insanlarıq. Böyük əksəriyyətimiz ailə sahibiyik, təvazökarlıqdan uzaq olsa da, jurnalistikada müəyyən ada sahib olmuş adamlarıq. Kiminsə təcrübəsi bir başqasından az və ya çox ola bilər. Bu insanların arasında rəqabətin olması tam təbiidi. Ancaq bu rəqabət özünü yalnız oyunun şərhində göstərir. “Bu matçı yüksək səviyyədə keçirim, ən yaxşılardan olum” kimi fikirlər təkcə iş prosesində özünü göstərir. İşdə Məmmədli ilə yanaşı otururuq, o mənim solumda, mən onun sağında oluram. Üstəlik, mən “Neftçi”yə gedəndə şərhçilər qrupunun rəhbəri Elnur keçdi. Həmin seçimin 100 faiz doğru olduğunu fikirləşirəm. Özü də biz Məmmədli ilə 2005-ci ildən, “Çempion” qəzetindən tanışıq. Mən jurnalistikaya başlayanda Elnur artıq “Futbol+”də çalışmış, sözünü demişdi, “Çempion”da köşələr yazırdı. Televiziyada fəaliyyətə də məndən öncə başlayıb. Hər hansı münaqişədən, münasibətlərin soyuq olmasından söhbət belə gedə bilməz. Fürsət olanda qeyri-formal şəraitdə vaxt da keçiririk, məclislərdə bir yerdə oluruq, istirahət edirik. Məncə, bu daha çox izləyicilərin ixtiyarına buraxılacaq bir məsələdi. Bunu yazılarımızı oxuyanların, şərhimizə qulaq asanların seçimi kimi qeyd edərdim. Kimsə Elnuru, başqa birisi Rüstəmi bəyənir. Ümumiyyətlə, “CBC Sport”un şərhçilərindən danışarkən məsələyə “Elnur və Rüstəm” prizmasından yanaşmağın əleyhinəyəm. Çünki bizdə müəllimimiz, Azərbaycanda ən çox bəyəndiyim şərhçi Rövşən Binnətli var. Şəmsəddin Abbasov şərhçilik təcrübəsinə görə, səhv etmirəmsə, yalnız Rövşən müəllimdən və Gündüz Abbaszadədən geri qalır. Gündüzlə Emin Abbasov hazırda “Xəzər”də çalışsalar da, onları da bura aid edirəm. Onları da kənara çəkmək doğru deyil. Pərviz Musayev kimi təcrübəli və universal şərhçimiz var. Murad Axundov bizə geri dönüb, Nurlanın, Ürfanın, Fəridin adını çəkərdim. Kimin necə şərh etməsi məsələsini azarkeşlərin ixtiyarına buraxmaq lazımdı.\n- Hamıya bəllidi ki, əvvəlki nəsil şərhçilər yeniləri bəyənmir. Bəs siz necə, onları bəyənirsiz?\n- Dedim axı, Azərbaycanda ən çox bəyəndiyim şərhçi Rövşən Binnətlidi. Bunu iş yoldaşım olduğuna görə demirəm. Bu mənim uşaqlığımdan gələn bir hissdi. Ümumiyyətlə, şərhə qiymət vermək subyektiv mövqe olar. Heç kim neçə illik təcrübəsindən, jurnalistikada etdiklərindən, hansı vəzifəni tutmasından asılı olmayaraq, şərhçiliyə tam obyektiv qiymət verə bilməz. Çünki bunu ölçməyin meyarı yoxdu. Şərh bir tamaşadı. Bu tamaşanın gedişində sən daha çox meydanda başverənlərdən, ətraf mühitdən, dayandığın və oyunu şərh etdiyin nöqtədən, futbolçuların ustalıq səviyyəsindən, məşqçilərin taktiki gedişlərindən çox asılısan. Belə deyək, “Dalğa Arena”da “Səbail”lə “Qəbələ”nin matçında 3-5 azarkeş varsa və orda qol vurulmayıbsa, təhlükəli vəziyyət belə yoxdusa, sənin bu oyunu çox “sulu” şərh etməyin mümkün deyil.\n- Yəni şərh birbaşa oyundan asılıdı?\n- Böyük ölçüdə. Təbii, şərhçi ustalığı deyilən məqam da var. Hadisələrə operativ reaksiya vermək bacarığın, oyunu oxumağın, ana dilinə hakim olmağın, ad və soyadların tələffüzü, cümlələrdə məntiqi vurğular kimi çox detallar da var. Mən Aydın Əliyevin qəzetinizə müsahibəsini oxumuşdum. Dediyi bəzi məqamlarla razı deyiləm. Bu da şərhçi, jurnalist kimi mövqeyimdi. Heç bir halda Aydın müəllimin yalan danışdığını söyləmək fikrində deyiləm. Sadəcə, bəzi məsələlərdə fərqli düşünürəm. Fikrim belədi ki, Azərbaycanda bir çox sahələr sovet dövrü ilə müqayisədə zəifləyib. Məsələn, film, kino sənayemiz, incəsənətimiz. Sovet dönəmi ilə müqayisədə parlaq bəstəkarlar son illərdə yetişmir. Baxmayaraq ki, istedadlılar var. Böyük müğənnilərin sayı getdikcə azalır. Rəşid Behbudov, Polad Bülbüloğlu səviyyəsini nəzərdə tuturam. Ancaq sovet dövrü ilə müqayisədə az-çox irəli gedən sahə varsa, o da jurnalistikadı. Burda yalnız idman jurnalistikasını nəzərdə tutmuram. Bunun da obyektiv səbəbləri var. Nəzərə alaq ki, SSRİ totalitar ölkə idi. Orda jurnalistlər daha çox təbliğatçılar idi. Belə bir ifadə vardı ki, SSRİ dönəmində jurnalistlərə “təbliğatın əsgərləri” deyirdilər. Lakin indi müstəqil, hüquqi dövlətdə yaşayırıq. Təbii, jurnalistika daha sərbəst və azaddı. Mühit sərbəst olanda isə yaradıcılıq imkanların artır. Bu da birbaşa həmin sahənin inkişafına gətirib çıxarır.\n- Sonradan baxanda öz şərhindən razı qalmadığın anlar olub?\n- Dəfələrlə. İlk gündən şərh etdiyim oyunlara ertəsi gün baxıram. Vaxt ayırıram, izləmək üçün indi imkanlar genişdi. Onu da deyim ki, əksər hallarda razı qalmamışam. Ancaq bir məqam da var ki, o da subyektiv qiymətləndirməyə gəlib çıxır. Sosial şəbəkələrdəki reaksiyadan tamaşaçıların sənin şərhindən nə qədər razı qalıb-qalmadığını böyük ölçüdə bilirsən. Elə olub ki, oyundan çıxandan sonra özüm-özümə demişəm ki, çox bərbad şərh etdim. Ancaq sosial şəbəkələrdə xoş rəy görmüşəm. Bəzən də əksinə olub. Özüm razı qalmışam, reaksiya isə başqa cür olub. Futbolçu özü oynayanda yaxşı və ya pis oynadığını hiss edə bilir. Məncə, şəhrçilərdə də belədi.\n- Şəxsi problemlər şərhin keyfiyyətinə necə təsir edir?\n- Sözsüz, təsir edir. Ancaq televiziyada insanların, demək olar, hər gün qarşılaşdığı bir cümlə var: ekran qarşısında oturan adamların sənin probleminlə maraqlanmağa nə vaxtı, nə də həvəsi var. Oyuna baxan adam zövq almaq istəyir. Sən də 90 dəqiqə ərzində ona nələrsə çatdırmalısan. Şəxsi problemlərin və maliyyə çətinliyinin izləyiciyə aidiyyatı yoxdu. Lakin nəzərə almaq lazımdı ki, şərhçilər də yaradıcı insanlardı. Yaradıcı insanlar isə həssas olurlar. Şərhçi üçün vacib amillərdən biri onun şəraitidi. Soyuqda “Azərsun Arena”da 3 saat 5-ci mərtəbədə, üç tərəfdən külək vuranda 90 dəqiqə danışmağa məcbursansa, təbii, sənin dilin də quruya bilər, soyuğun mənfi təsiri ilə də üzləşə bilərsən. Bunlar hamısı şərhin keyfiyyətinə ətsir edir. Təəssüf ki, Azərbaycanda şərhçilərin oturması və şərhi etməsi üçün normal stadion yoxdu. Bu məqam çox qabardılıb, klublara çatdırılıb, amma təbdir görülməyib.\n- “İdman Azərbaycan”la rəqabətə necə baxırsan? Orda elə şərhçi varmı ki, “CBC Sport”da görmək və ya gətirmək istəyərdin?\n- Bu rəqabətə çox yaxşı yanaşıram. Xaricdə böyük klublar bir-biri ilə “atışır”, lakin sonda deyirlər ki, “Milan” olmasa, “İnter”, “Qalatasaray” olmasa, “Fənərbaxça” o səviyyədə olmaz. Rəqabət insanı tonusda saxlayan bir şeydi. Bu baxımdan öz üzərində daha çox çalışırsan və keyfiyyət artır. Kim deyirsə ki, iki idman telekanalı Azərbaycan üçün çoxdu, bununla razı deyiləm. İmkanım olsa, daha birini açaram. İşıqlandırmağa mövzu çoxdu və idmanımızın danışılmasına ehtiyac var. Məsələyə “kimisə gətirmək” aspektindən yanaşmayım. Bəyəndiyim şərhçilər çoxdu, yaxşı münasibətlərimiz də var. Səyavuş Əliyevlə Ramiz Mirzəzadənin adlarını çəkə bilərəm.\n“Bəzən elə narazılıqlar olur ki, ona necə cavab verəcəyini bilmirsən” Aydın Əliyev sovet jurnalistikasını daha güclü sayır “Neftçi” ürəyimizdə olan köhnə məhəbbətdi, “Qarabağ” da bəlli səbəbə görə y ... “Neftçi”nin 1976-cı ildə yenidən güclülər dəstəsinə vəsiqə qazandığı görüşü ... “CBC Sport” daha iki şərhçi ilə yollarını ayırdı


Bir Neçə İL ZÖKƏM və QRİPi Unudacaqsınız! Bu müalicənin qiyməti cəmi 20 qəpik! » Saqlamheyat.az: saglamlq ve onunla bagli her sey haqqinda melumat sayti.\nSaqlamheyat.az » Sağlam ailə » Bir Neçə İL ZÖKƏM və QRİPi Unudacaqsınız! Bu müalicənin qiyməti cəmi 20 qəpik!\nSaqlamHeyat.azxarici mətbuata istinadən xəbər verir ki, qrip və soyuqdəymə müalicə olunmalıdırmı? Əlbəttə ki, olunmalıdır. Xüsusən də bu qripə aiddir ki, bu xəstəlik yüksək hərarətlə müşahidə olunur və ağır fəsadlar verə bilər.\nMuəllif: narmin 9-11-2016, 15:40 Baxılıb: 30 274


“Ulduz” filmi ilə tanınan, 80-dək filmdə çəkilən və heç bir fəxri adı olmayan aktyor... | Eurasia Diary\n“Ulduz” filmi ilə tanınan, 80-dək filmdə çəkilən və heç bir fəxri adı olmayan aktyor... | Eurasia Diary - ednews.net\n19 Oktyabr, Çərşənbə axşamı\nNASA ayda "Wi-Fi" quraşdırmaq istəyir\nDilənçi qızı ortaya çıxdı, övladının döyüb başını soyuducuya soxdu...\nTürkiyə F-16 əvəzinə rus qırıcıları ala bilər\nŞahbaz Xuduoğlu Fransanın ən nüfuzlu mükafatlarından birinə layiq görülüb\nQeytsin qızı müsəlmana ərə getdi\nRusiya toqquşmaları ört-basdır etməklə altından çıxmaq qərarına gəlir - Erməni ictimai xadim\n[23:19] Elm və texnologiya\nÇinin atdığı raket ABŞ-ı təəccübləndirdi - Pekinin hərbi qüdrəti artıb\nTürkiyə tezliklə yeni HHM sistemləri istehsal etdiyini açıqlayacaq\nErməni döyüşçülər bir-birini ifşa etdi - General və polkovniklərimiz fərari idi\nİrəvan Tehranla “oynadı”? - Blinkendən sonra Merkel də bunu təsdiqlədi\nGedin, ruslardan soruşun ki, niyə belə oldu? - Erməni deputat\n"Prezidentin simasında əzm və qətiyyət gördüm" - Umud Mirzəyev - VİDEO\nFəaliyyətimizi bütün regionda sabitliyi qorumaq istiqamətində davam etdirəcəyik - Ərdoğan\nAzərbaycan-Qətər əlaqələri - dostluqdan strateji tərəfdaşlığa\nŞübhəsiz bu gün həqiqət parıldadı - Müstəqilliyə gedən qanlı və məşəqqətli yol...\nŞuşada ordu komandanlığı Ohanyanın mülahizələrini görməzdən gəldi - Erməni ictimai xadim\nABŞ-ın sabiq dövlət katibi Kolin Pauell koronavirusdan vəfat edib\nErməni xalqı tezliklə "Qırmızı kitab"a düşəcək - Aşotyan\nİranla İrəvan Araz çayı üçün xüsusi komissiya yaradır\nQərb Belarusda təxribat törətməyi planlaşdırır - Lukaşenko\nBu yüksəklik də Ordumuzun nəzarətinə keçdi?\nAzərbaycanlı və erməni məcburi köçkünlər təhlükəsiz şəkildə evlərinə qayıtmalıdır - Lavrov\nTiflisin “3+3” formatı səssizliyi - Nə olacaq?\nYaşasın Türkiyə-Azərbaycan qardaşlığı - XİN\n20 nömrəli məktəb-lisey bağlanıb - 20 şagird və 15 müəllimdə koronavirus aşkarlanıb\nPaşazadə ilə Qaregin razılaşmadı, Kirill hərəkətə keçdi\nAzərbaycan və Türkiyənin sosial sahədə əməkdaşlıqları yeni istiqamətlər üzrə genişlənəcək\nQardaş Azərbaycanın müstəqilliyini bərpa etməsinin 30-cu ili Qarabağın azad olması ilə daha gözəldir - Çavuşoğlu\nNATO həyəcan siqnalı verdi - Çin bizə yaxınlaşır\nErmənistan və Rusiyanın vahid siyasət yürütməsinin tezliklə həll ediləcəyini düşünmürəm - Erməni politoloq\nXankəndi sürətlə boşalır, Bakı sakitcə girəcək\nFüzulidə İşğal muzeyi, Memorial Kompleks və Zəfər parkı salınacaq, Bayraq meydanı yaradılacaq\nBiz tərəfdaş axtaran güclü ölkəyik - Peskov\nAzərbaycan-Ermənistan münasibətlərində konkret nəticələrin əldə olunmaması təəssüf doğurur - Ceyhun Bayramov\nBizim üçün əsas müstəqillik bayramı 28 May günüdür, Azərbaycan Xalq Cümhuriyyətinin yaranması günüdür - Prezident\nPrezident və birinci xanım Füzuli ictimaiyyətinin nümayəndələri ilə görüşüb - VİDEO - FOTOLAR\nErmənistanın müsbət addımlarına müsbət cavab verəcəyik\nTarixi Qələbəmiz həm ölkəmizin, həm də bütövlükdə regionun inkişafında yeni dövrün başlanğıcıdır - Prezident\nPrezident İlham Əliyev Müstəqilliyin Bərpası Günü ilə bağlı xalqa müraciət edib\nAzərbaycanla Qətər arasında viza tələbi ləğv edilib\nSosial ödənişlərin artımının kimləri əhatə edəcəyi açıqlanıb\nBQ rəisi Davtyana 2 gün vaxt verirəm, məni özümdən çıxarmamağı məsləhət görürəm - Erməni deputat\n“Əsgərim snayperlə çənəsindən vuruldu, amma...” - Füzulini azad edənlər danışır - VİDEO\nXəzərdə Azərbaycan sərhədini pozmağa cəhd olunub, xəbərdarlıq atəşi açılıb - DSX - FOTOLAR\nAzərbaycan və Qətər XİN rəhbərlərinin görüşü keçirilir\nVilyam Hacıyev reanimasiyaya yerləşdirilib\nBu gün Azərbaycanın Ermənistana qarşı iddiası ilə bağlı Beynəlxalq Ədalət Məhkəməsində dinləmə olacaq\nÖlüm qoxulu yollar - Bu il yollarda baş verən qəzalarda 504 nəfər həlak olub\nPaşinyanın partiyası yerli özünüidarəetmə seçkilərində liderdir\nABŞ-Afina gizli anlaşması - Türkiyənin yaxınlığında...\nƏfqanıstanda qalan sonuncu yəhudi İsrailə yola düşdü?..\nAzərbaycanın müstəqilliyinin bərpasının 30 yaşını ləyaqətlə qeyd edirik - XİN\nXudafərinin azad edilməsindən bir il keçir\nPutin planı işə düşdü, ABŞ-Türkiyə gərginliyi artdı - Ərdoğan savaş anonsu verdi\nLondonda bilbordlarda Azərbaycanla bağlı məlumat yerləşdirilib\n"Taliban" rəsmiləri Özbəkistana getdi\nPrezident İlham Əliyev və birinci xanım Mehriban Əliyeva Füzulinin bir çox yerində təməl qoyub, görülən işlərlə tanış olublar\nII Azərbaycan Beynəlxalq Vokalçılar Festivalı çərçivəsində "Arşın mal alan" operettası təqdim olunub - FOTOLAR\nİlham Əliyev: Bizi hədələməyə çalışırlar - Savaşa və ölümə hər an getməyə hazırıq, bunu hərkəs bilsin\nZəngilan, Qubadlı, Kəlbəcər və Laçının baş planları hazırlanır - İlham Əliyev\n“Ağıllı kənd” konsepsiyası əsasında Dövlətyarlı kəndində böyük yaşayış məntəqəsi yaradılacaq - Prezident\nMənə güc verən məhz xalqımızın əzmkarlığı idi - İlham Əliyev\nQMİ-nin şöbə müdiri Hacı Əlirza Qafarov vəfat edib\nKeçmiş köçkünlərin öz doğma torpaqlarına qaytarılacağı günü böyük dərəcədə yaxınlaşdırmışıq - İlham Əliyev\n18 oktyabr gününü böyük təmtəraqla qeyd etmək, kiməsə buna görə minnətdar olmaq tamamilə yersizdir - Prezident\nQərbi Azərbaycan İcması və ATU-nun təşəbbüsü ilə Müstəqilliyimizin bərpası gününə həsr olunan tədbir keçirilib - FOTOLAR\nLaçından qaçan erməni qadın - "Bizə 2 gün vaxt verilib" - VİDEO\nGürcüstanda Azərbaycanın Müstəqilliyinin Bərpası Günü ilə bağlı marafon başa çatıb - Qaliblər mükafatlandırılıb - FOTOLAR\nBu şanlı Qələbə çoxəsrlik Azərbaycan tarixində əbədi yaşayacaq - İlham Əliyev\nMüharibə zamanı Füzulinin azad olunmasının çox böyük əhəmiyyəti var idi - İlham Əliyev\nTürkiyə Britaniyaya zərbə PUA-ları təklif edib\nFüzulidə pulemyotlar, qumbaraatanlar və minaatanlar aşkarlandı\nBütün danışıqların detalları açıqlandı - Bakının əsas silahı...\nİordaniyalı jurnalist Prezident İlham Əliyevin siyasi liderlik və sərkərdəlik məharətindən yazıb\nPakistan və Azərbaycan arasında hərbi təlimlər zəruridir - Pakistanlı ekspert\n“Ulduz” filmi ilə tanınan, 80-dək filmdə çəkilən və heç bir fəxri adı olmayan aktyor...\n16.09.2021 21:13 Mədəniyyət A- A A+\nO, bir çox ekran əsərlərində epizodik rollar oynayıb, amma nümayiş etdirdiyi sənətlə tamaşaçıların xatirəsində əbədiyaşarlıq qazanıb. Elə təkcə “Ulduz” filmindəki kolxoz sədri Qədir rolu tanınmış aktyor Bahadur Əliyevi xatırlamağa kifayət edir.\n16 sentyabr - aktyor Bahadur Əliyevin anım günüdür.\nBelə ki, 69 illik ömrünün 39 ilini milli kino sənətinin inkişafına həsr edən Bahadur Əliyevin qısa həyat hekayəsini təqdim edirik.\nAktyor və kino istehsalı təşkilatçısı Bahadur Əliyev sənətdəki xidmətləri müqabilində layiqli qiymətini ala bilməyən sənətkarlardandır.\nOna heç bir fəxri ad, titul, mükafat verilməyib. Heç özü də bunun üçün kimsəyə ağız açmayıb.\nSənət yoldaşları deyirlər ki, B.Əliyev üçün rolun böyüyü, kiçiyi olmayıb. O, həmişə yaratdığı obrazın canlı, təbii olmasına, yadda qalmasına, tamaşaçılar tərəfindən sevilməsinə çalışıb və buna nail olub.\nAktyor irili-xırdalı 80-ə yaxın filmə çəkilib. Kim deyə bilər ki, “Ulduz” filmindəki kolxoz sədri Qədiri Bahadur Əliyevdən daha yaxşı oynaya bilən olardı. Yeri gəlmişkən, bunu sənət dostları da təsdiqləyir ki, oynadığı kolxoz sədri rolu Bahadur Əliyevin özündən daha çox məşhur oldu. Bu obraz o qədər gözəl ifa olunub ki, bütün hərəkətləri və sözləri hələ də dillər əzbəridir. Məsələn, Qədirin “adə, bu him-cim nə yaxşı şeydir” ifadəsi, yaxud da onun dilindən ifa edilən “Mən Qədirəm, yollar üstə duraram” mahnısının sözləri indi də məqamı gələndə işlədilir.\nFilmlərdə kiçik, bəzən heç adı olmayan rollarda, kütləvi səhnələrdə görünsə də, böyük arzularla yaşayan aktyor yeni ekran əsərlərində məşhur qəhrəmanları canlandırmağın xəyallarını qururdu.\nGörkəmli aktyor enişli-yoxuşlu, çətin sınaqlarla dolu həyat yolu keçib.\nBahadur Atabala oğlu Əliyev 1933-cü il fevralın 24-də Masallı rayonunun Sığıncaq kəndində dünyaya göz açıb. O, hələ orta məktəbdə oxuyarkən incəsənətlə maraqlanıb, ali təhsil almaq üçün hara gedəcəyini və aktyor olacağını elə o zamandan müəyyənləşdirib.\nOrta məktəbi bitirdikdən sonra Azərbaycan Dövlət Teatr İnstitutunun kino və dram aktyorluğu fakültəsinə daxil olur. İnstitut həyatı, görkəmli sənətkarlardan aktyorluq sənətinin sirlərinə yiyələnməsi, institut səhnəsində yoldaşları ilə birgə tamaşalarda iştirak etməsi gənc tələbə-aktyorun qarşısında yeni perspektivlər açır.\n1956-cı ildə institutu bitirən Bahadur Əliyevin təyinatını Bakı kinostudiyasına verirlər.\nBir ildən sonra onu aktyor vəzifəsinə irəli çəkirlər. 1957-1959-cu illərdə “Kölgələr sürünür”, “Bir məhəllədən iki nəfər”, “Onun böyük ürəyi” və “Onu bağışlamaq olarmı?” filmlərində kiçik rollarda çəkilir. Özü deyirdi ki, həmin kiçik rollar onun üçün gələcək filmlərə gedən yolda istinad nöqtəsi olub.\nLakin günlərin birində - 1959-cu il oktyabrın 3-də onu kinostudiyanın kadrlar şöbəsinə çağırıb deyirlər ki, işin həcmi azaldığına görə tutduğunuz vəzifədən azad olunursunuz.\nBu işdən çıxarılma ona çox pis təsir edir.\nBahadur Əliyev bir ildən sonra Bakıdakı Lal-Karlar Mədəniyyət evinə bədii rəhbər vəzifəsinə işə düzəlir. Amma Lal-Karlar Mədəniyyət evində 15 gündən artıq qala bilmir və ərizə yazıb öz xahişi ilə işdən çıxır.\nNəhayət 1961-ci il mayın 12-də yenidən C.Cabbarlı adına “Azərbaycanfilm” kinostudiyasına işə qayıdır. Bu dəfə korrektor vəzifəsinə. O, bu vəzifədə yazı-pozu ilə məşğul olsa da, əsas işi filmlərə çəkilmək idi.\n1961-1965-ci illərdə aktyor “Telefonçu qız”, “Əmək və qızıl gül”, “Romeo mənim qonşumdur” filmlərinə çəkilir, “Böyük dayaq”da komsomolçu, “Möcüzələr adası”nda neftçi, “Sehirli xalat”da xanın əsgəri rollarında da çıxış edir.\nNəhayət 1964-cü ildə bəstəkar Süleyman Ələsgərovun eyniadlı operettası əsasında ekranlaşdırılan “Ulduz” musiqili kinokomediyası Bahadur Əliyevin məşhurluq qazanmasına səbəb olur.\nMəhz Bahadur Əliyevin məharətli aktyorluq bacarığı sayəsində kolxoz sədri Qədirin şöhrətpərəst, özündən müştəbeh, kütbeyin olması tam çılpaqlığı ilə tamaşaçıya çatdırılıb.\nKolxoz sədri rolu ona məşhurluq qazandırsa da, aktyorun bəxti yenə gətirməyib.\nBahadur Əliyev “Ulduz” filmində özünü aktyor kimi bir daha təsdiq edəndən sonra daha böyük rollara dəvət olunacağını düşünərkən, kinostudiyanın rəhbərliyi onu böyük inzibatçı vəzifəsinə keçirir.\nAmma B.Əliyev bu vəzifədə işləməklə yanaşı “Dağlarda döyüş”, “Uşaqlığın son gecəsi”, “Yenilməz batalyon” bədii filmlərində epizodik rollar oynayıb. Daha sonra “İstintaq davam edir” filmində təhlükəsizlik orqanının əməkdaşı, kapitan Əliyev, “İyirmialtılar” tarixi-inqilabi filmində Bakı komissarlarının Azərbaycan xalqını xoş sabaha çıxaracağına inanan gənc fəhlə rollarında çıxış edir.\nBir inzibatçı kimi özünü doğrultduğuna görə, kinostudiyanın o vaxtkı direktoru Adil İsgəndərov Bahadur Əliyevi 1968-ci il sentyabrın 1-dən dublyaj qrupu direktorunun müavini vəzifəsinə irəli çəkir. O, bu vəzifədə 1973-cü ilə kimi işləyir.\nO, “Axırıncı aşırım”, “Bizim Cəbiş müəllim”, “Babək”, “O qızı tapın”, “Dərviş Parisi partladır”, “Özgə ömür”, “Firəngiz” bədii filmlərində də fərqli rollar oynayıb.\nBahadur Əliyev SSRİ və Hindistan kinosunun birgə istehsalı olan məşhur “Əlibaba və 40 quldurun macəraları” filmində də rol alıb. Beləliklə də, onun bəxtinə hind kinosunun ulduzları Dxarmendra, Xema Malini, Zinyət Amanla eyni səhnəni bölüşmək qisməti yazıldı.\nO, Hindistan istehsalı olan daha bir filmdə - “Abdulla”da da çəkilib.\nYeri gəlmişkən, B.Əliyev Özbəkistan kinematoqrafçılarının istehsal etdiyi “Odlu yollarla”, “Şerəli və Aybərçin” bədii filmlərində də çıxış edib.\nBahadur Əliyev kinostudiyada işlədiyi müddətdə xarici və sovet filmlərinin Azərbaycan dilində səsləndirilməsində yaxından iştirak etdiyinə görə “dublyajın vuran ürəyi” adlandırılıb.\nAktyorun həyat və yaradıcılığını araşdıran tanınmış kinoşünas Aydın Kazımzadə yazır:\n“O, 1973-cü il aprelin 24-də kinoaktyor ştatına keçirilir, ali kateqoriyalı kinoaktyor vəzifəsində təqaüdə çıxana kimi, yəni 1995-ci ilə qədər çalışıb.\nBahadur Əliyev “Babək” filmində Divdad - Afşinin əsgəri, “Dərviş Parisi partladır” filmində at almaq üçün Qarabağa gəlmiş özbək bəy, “Evlənmək istəyirəm” kinokomediyasında bəy, “Özgə ömür”də qonşu, “Firəngiz” televiziya filmində Davud və digər rollarda çəkilib”.\nA.Kazımzadə yazır ki, Bahadur Əliyevin yaradıcılıq bioqrafiyasında adları çəkilən filmlərin böyük əksəriyyətində oynadığı rollar epizodikdir. Lakin o, ən xırda rolu belə həvəslə, istəklə ifa edirdi:\n“Özünü bütünlüklə kino sənətinə həsr edib, həyatının mənasını bu sənətdə tapan Bahadur Əliyevin kino fəaliyyəti bununla bitmir. O, “Mozalan” satirik kinojurnalının bir çox bədii süjetlərində müxtəlif mənfi tiplərin surətlərini yaradıb”.\nKinoşünas Aydın Kazımzadə bildirib ki, kinostudiyada ona “Bərəkətli Bahadur” deyiblər:\n“Bu ləqəb ona 10 uşaq atası olması ilə bağlı verilib. Ailəsinin böyük olmasına baxmayaraq, mənzili qonaq-qaralı olardı. “Mən uşaqlarımı kinostudiyanın çörəyi ilə böyütmüşəm” deyən Bahadur, bu sənət ocağında fəaliyyət göstərməsi ilə fəxr edirdi”.\nBahadur Əliyevin sonuncu çəkildiyi ekran əsəri 1985-ci ildə lentə alınan “Bəyin oğurlanması” filmidir. Kütləvi səhnələrdə yer alan B.Əliyev filmin sonuna yaxın kolxoz sədri Hidayət müəllimlə (Səməndər Rzayev) birgə rəqs edir. Lakin rəsmi geyimdə - kostyum və qalstukda olan Bahadur Əliyevin filmdə kimliyi bilinmir.\n90-cı illərin məlum hadisələri və kinomuzun düşdüyü çətin vəziyyət aktyor Bahadur Əliyevin də həyatından yan ötməyib. Uzun müddət filmlərə çəkilməmək bir sıra sənətkarlar kimi Bahdur Əliyevin də səhhətinə ağır təsir göstərir.\nGörkəmli aktyor Bahadır Əliyev 2002-ci il sentyabrın 16-da Sumqayıt şəhərində yol gedərkən ürəktutmasından faciəli şəkildə vəfat edir. 69 yaşında həyatla vidalaşan sənətkarı doğulduğu kənddə torpağa tapşırırlar.\nBahadur Əliyevin oğlu Rauf Əliyevin dediklərinə görə, orta məktəbi əla qiymətlərlə bitirən B.Əliyev Teatr institutuna qəbul imtahanlarına gecikməsinə baxmayaraq, verilən tapşırıqları yüksək səviyyədə yerinə yetirdiyinə görə, ali məktəbə qəbul olunur. Hətta tələbə ikən ailə qurur.\nAktyorun qızı Şəhla Əliyeva atası ilə bağlı xatirələrində qeyd edib ki, Bahadur Əliyev övladlarının onun yolunu davam etdirməsini istəməyib, atasının sənətdən küskün getməsindən təəssüf hissiylə bəhs edib.


Ayxan Abbasov: "Bu, zəif nöqtələrimizdən biridir" - Stadium.az\nAyxan Abbasov: "Bu, zəif nöqtələrimizdən biridir" - MÜSAHİBƏ\n09.02.2019 | 1766 dəfə oxunub\n"Sumqayıt”ın baş məşqçisi Ayxan Abbasov Azərbaycan Premyer Liqasının 16-cı turunda evdə “Qarabağ”a 0:2 hesabı ilə uduzduqları oyundan sonra mətbuat konfransında jurnalistlərin suallarını cavablandırıb:\n- Çətin görüş oldu. “Qarabağ” çox istəkli başladı. Biz də yaxşı hazırlaşmışdıq. İlk 15-20 dəqiqə tam oyuna qoşula bilmədik. İlk hissədə üstünlük rəqibdə idi. İkinci hissə “Sumqayıt”a layiq oyun oynadıq, buna görə futbolçulara təşəkkür etdim. İnanıram ki, bu durumdan çıxa biləcəyik.\n-Start heyətdə gənclərə üstünlük verməyiniz nə ilə əlaqədar idi?\n– Həftəiçi problemlərimiz oldu. Atilla Yıldırım xəstələnmişdi, Rail Məlikov da tam sağalmamışdı. Əfran İsmayılov iki məşqi buraxmışdı, kiçik problemləri var idi. Əlimizdə olan futbolçulardan istifadə etdik. Yoldaşlıq görüşündə də özlərini pis göstərmədilər.\n– Peyman Babayidən gözlədiyinizi ala bilirsinizmi?\n– Bizim çempionat çətindir, hər hücumçu gəlib uğurla çıxış edə bilmir. Peymanda potensial var. Onun əvəzlənməsinin səbəbi zədədir, əzələsi dartılmışdı. Tam üstünə gedə bilmərik, çalışacağıq, hər şey yaxşı olacaq.\n– Son iki oyun uduzmaq futbolçulara necə təsir edib?\n– Uduzmaq əlbəttə ki, pis təsir edir. Futbolda qalibiyyət də olur. Yaxşı komanda məğlub olanda bilinir. Bu nəticədən dərs çıxarmalıyıq. Qarşıda vacib oyunlar var, xal itirsək, çox çətin olacaq.\n– İki fərqli “Sumqayıt” izlədik. Həqiqətənmi sizə Əfran İsmayılovsuz çətindir?\n– Bu gün “Sumqayıt”da ən yaxşı futbolçulardan biri Əfrandır. Hücumçularımızın çox hissəsi onun üzərindən qurulur. İkinci hissə futbolçular bir az rahat oldu. Oynamağa davam edirdik, ancaq hücumda kəsərli deyildik. Əfranın bizdə olması böyük üstünlükdür.\n– Uzaqdan zərbələri az yoxlamağınızın səbəbi nədir?\n– Səbəb odur ki, vurmaq istəmirlər (gülür). Bu, zəif nöqtələrimizdən biridir. Rəqib imkan yaratmadı, ancaq epizodlar var idi, sadəcə yoxlamadıq.


ALTAY HƏSƏNOV: "NÖVBƏTİ QİTƏ ÇEMPİONATI AZƏRBAYCANDA KEÇİRİLSƏ, AVROPA GİMNASTİKA İTTİFAQI MƏMNUN OLAR”\nAzərbaycan Gimnastika Federasiyasının vitse-prezidenti Day.az portalına verdiyi müsahibədə Bakıda keçirilən və milli gimnastika tarixində ən yaxşı nəticələrin əldə edildiyi Avropa çempionatının yekunu barədə danışır.\n- Altay müəllim, Sizi Bakıda keçirilən daha bir irimiqyaslı turnir – Avropa çempionatının uğurlu yekunu təbrik edirik. Azərbaycanlı gimnastların çıxışları ilə bağlı qiymətləriniz.\n- Təbriklərə görə təşəkkür edirəm. Əlbəttə ki, nəticələrdən çox razıyam. Çempionat ərəfəsində mənim Day.aza müsahibəmdə gimnastlarımızın çıxışları ilə bağlı həyəcan sezilirdi. Bu pessimizm yox, vəziyyətin real qiymətləndirilməsi idi.\nXoşbəxtlikdən, narahatlığımız özünü doğrultmadı. Əksinə, qızlarımız gözləniləndən də yaxşı çıxış etdilər. Əlbəttə ki, nəticələrdən razıyam. Başqa cür ola da bilməz, axı biz Azərbaycan gimnastika tarixinə əbədi həkk olunacaq iki gümüş medal qazandıq. əvvəllər biz komanda hesabında və qrup yarışlarında bu qədər yüksəyə qalxmamışdıq. Topla hərəkətlərdə Anna Qurbanovanın bürünc medalını da unutmayaq...\n- Bu “bürünc” gərgin mübarizədə, dünya gimnastika ulduzları ilə rəqabətdə qazanılmışdır...\n- Tamamilə doğrudur. Çempionatdın öncə məşqçilər ədalətli olaraq qeyd etdilər ki, Zeynəb Cavadlı tam hazır deyil, və onun yeganə hərəkəti Anna Qurbanovaya tapşırıldı. Anna isə əsl komanda döyüşçüsü kimi, hər şeyi əla yerinə yetirdi. Demək olar ki, o, boyunda yucarı hoppandı.\nKomandamızın bir nömrəli idmançısı Aliyə Qarayeva sayılır, amma Olimpiadadan sonra onun bəzi probleməri var idi, və bugünkü gün Anna ən azından ondan heç də geri qalmır. Qurbanovanın bu cür gərgin mübarizədə bürünc əldə etməsi onun inkişafının göstəricisidir. Bunu həm də federasiyamızın prezidenti Mehriban xanım Əliyeva da gimnastlarla görüşündə qeyd etmişdir.\nKomanda hesabında alınan nəticələrlə bağlı deyə bilərəm ki, Anna və Aliyə nəticələri mümkün olan qədər yuxarı qaldırdılar. Bundan yuxarıda yalnız Rusiyadır, onlarla da bərabər səviyyədə mübarizə aparmaq çox çətindir.\nYunior qrup komandasına gəldikdə isə, onlar ümumiyyətlə, Azərbaycan bədii gimnastikasında inqilab etdilər. Gənc gimnastlarımız mübarizəyə lazımi səviyyədə daxil ola bildilər. Biz, komandanı Avropa çempionatına gözəl hazırlamış baş məşqçi Mariana Vasilevaya minnətdarıq.\n- Azərbaycanlı gimnastların yüksək nəticələri rəqiblərimiz üçün nə dərəcədə gözlənilməz olmuşdur? Xüsusilə, 3-cü pilləyə saldığımız Ukrayna üçün.\n- Sevindirici haldır ki, komanda hesabında bizim Ukraynadan fərqimiz 3 xal olmuşdur. Nəzərə alsaq ki, əksər hallarda gimnastikada medalların taleyini xalın onda biri, hətta yüzdə biri həll edir, o zaman Azərbaycanın Ukrayna komandası üzərində üstünlüyü şübhəsizdir.\nUkraynalılar çox təəccüblənmişdilər. Amma təəccüblənəcək bir şey yox idi: Ukrayna yığmasında Anna Bessonova var, və hələ ondan çox geri qalan gənc gimnastlar var. Bizim komandada isə gimnastika aləmində tanınmış iki stabil gimnast yer alır. Onlar uğurka çıxış etdilər və layiqli olaraq yüksək xallar alıb yekunda 2-ci yeri tutdular. Qızlar hazırlaşa bildilər. Yəqin ki, doğma divarlar də kömək etdi. Amma, tanınmış məşqçi İrina Aleksandrovna Vinerin qeyd etdiyi kimi, idmanda təsadüflər olmur. Hər şey sənin necə gərgin işləməyindən asılıdır. Onun fikrincə biz nəticəyə layiqik, bu da bizi ikiqat sevindirir.\n- Siz Zeynəb Cavadlını qeyd etdiniz və bildirdiniz ki, son anda onu Anna Qurbanova əvəz etmişdir. Məşqçilərin bu qərar gimnasta psixoloji cəhətdən təsir göstərməyəck ki? Zeynəbin necə perspektivləri var?\n- Fikirləşmirəm ki, Zeynəb zəif qızdır və o, “sına” bilər. Axı dəhşətli heç nə baş verməyib. Nə gözlənilirdisə, o da oldu. Sadəcə Zeynəb lazımi nəticələrə gəlməlidir.\nMən çox istərdim ki, o komandamı


Kremlin Qarabağ danışıqlarında yeni həll planı – masada “7 rayon təklifi”… | SUMQAYITXEBER.COM\nSUMQAYITXEBER.COM > ÖLKƏ > Kremlin Qarabağ danışıqlarında yeni həll planı – masada “7 rayon təklifi”…\nMüəllif: sumqayitxeber.com • Tarix: 8 Aprel 2016 • Baxış sayı: 146 dəfə • Şərh yoxdur\nTweetErmənistan əvəzindən atəşkəsə Rusiya qarantiya verir, amma…; Sergey Lavrovun “Qarabağ böhranının aradan qaldırılması üçün bütün komponentlər praktiki olaraq mövcuddur” açıqlamasının pərdəarxası; politoloq: “Birinci komponent bəllidir: Ermənistan Dağlıq Qarabağ ətrafındakı 5 rayondan qoşunlarını çıxarır”; cəbhə bölgəsindən yeni həyəcanlı xəbərlər\nAzərbaycan ordusunun 1-5 aprel tarixlərində Ermənistanın işğalçı qüvvələrinə vurduğu sarsıdıcı zərbələrdən sonra Qarabağ münaqişəsinin həlli ilə bağlı yeni mərhələnin yarandığına artıq çoxları şübhə etmir. Gerçəklik bundan ibarətdir ki, 22 illik fasilədən sonra ordumuzun uğurlu əməliyyatlari nəticəsində rəsmi Bakı Qarabağ danışıqlarında diktə edən tərəfə çevrilib. Artıq erməni generallarından tutmuş, prezident Sərkisyana qədər Ermənistanda hər kəs Azərbaycanın hərbi üstünlüyünü etiraf edir. Elə Azərbaycanın üstün mövqedə olması səbəbindən də ATƏT-in Minsk Qrupunun həmsədrləri budəfəki səfərlərdə artıq-əskik danışmadılar, daha korrekt davrandılar. Hətta amerikalı həmsədr C.Uorlik dedi ki, hərtərəfli həllin yolu orduların işğal olunmuş ərazilərdən çıxarılması, torpaqların Azərbaycana qaytarılmasından keçir: “Amma Qarabağın statusunun da muəyyənləşməsi lazımdır. Hərtərəfli həllə çox məsələ daxildir, tərəflər buna bütöv məsələ kimi baxmalıdırlar”.\nRusiya XİN başçısı Sergey Lavrov isə Azərbaycanda bir sıra ilginc açıqlamaları ilə diqqət çəkdi. Azərbaycan prezidenti, xarici işlər və müdafiə nazirləri ilə görüşən rusiyalı diplomat atəşkəsin əldə olunmasını “böyük məmnuniyyətlə” qarşıladıqlarını deyib. “Biz düşünürük ki, cəbhədə baş verən vəziyyət bizi təmas xəttindəki duruma daha diqqətlə yanaşmağa sövq edir”-Lavrov deyib. Bununla Azərbaycan ordusunun Moskvanı da təəccübləndirdiyini dolayısı ilə etiraf edib.\nAncaq ardınca diplomatın “Biz Dağlıq Qarabağ danışıqlarının həllinə çox yaxınıq” deməsi suallar doğurur. Hətta bununla XİN başçısının “7 rayonun qaytarılması layihəsinə” işarə vurduğunu təxmin edənlər də var. Qeyd edək ki, son yarım ildə Lavrovun 7 rayonun qaytarılması təklifi ilə Ermənistan hakimiyyətinə müraciət etdiyi, lakin razılıq ala bilmədiyi barədə iddialar səslənib. Hətta Ermənistan mətbuatında da bu iddialara geniş yer ayrılıb.\n“Putin münaqişənin həllində hamıdan çox maraqlıdır”\nBu fikirlər də S.Lavrova məxsusdur. Maraqlısı odur ki, Rusiya prezidenti ciddi toqquşmaların baş verdiyi günlərdə tərəflərə telefon belə açmadı. Lakin ABŞ-ın vitse-prezidenti Co Bayden şəxsən Azərbaycan prezidenti ilə telefonla danışdı. Hətta Belarus prezidenti də Bakıya zəng edib narahatlığını bildirdiyi halda, Putin susdu. Hələ biz Türkiyə hakimiyyətinin davamlı zənglərini, qardaşlıq dəstəyini bir kənara qoyuruq. Belə olan halda Lavrov öz prezidentinin münaqişənin həllində “hamıdan çox maraqlı” olduğunu iddia edir.\n“Dağlıq Qarabağdakı böhranın aradan qaldırılması üçün bütün komponentlər praktiki olaraq mövcuddur”. Bunu isə Sergey Lavrov Azərbaycan, İran və Rusiya xarici işlər nazirlərinin Bakıdakı görüşündən sonra təşkil olunmuş birgə mətbuat konfransında deyib. Rus diplomat əlavə edib: “Biz Qarabağ məsələsini müzakirə etdik və Rusiyanın vasitəçiliyi ilə əldə olunmuş hazırkı atəşkəs bizi sakitləşdirməməlidir. Münaqişənin siyasi həlli üçün yollar tapılmalıdır”. Xatırladaq ki, Lavrov Azərbaycan prezidenti ilə görüşdə də ermənilərin atəş açmayacağına qarantiya vermişdi. Lakin elə atəşkəs razılaşması əldə olunan gün düşmən yaşayış məntəqələrimizi atəşə tutdu.\nÜstəlik, işğal olunmuş ərazilərə yeni hərbi texnika və qüvvənin daşındığı barədə məlumatlar yayılıb. Ərazini qorumaq üçün əsgər çatışmazlığı ilə üzləşən işğalçı ölkə bölgəyə kürd terrorçularını daşımağa başlayıb. Türkiyənin “Yeni Şafak” qəzetinin yaydığı məlumata görə, PKK terror təşkilatı Ermənistana kömək üçün 400 döyüşçüsünü Azərbaycanın işğal altında olan Dağlıq Qarabağ bölgəsinə göndərib.\nMəlumatlara görə, PKK-nın Ermənistana hərbçi göndərmə planı Kürdüstan Cəmiyyətlər Birliyinin (KCK) həmsədri Bese Hozat tərəfindən həyata keçirilir. Onun İrəvanla gizli danışıqlar apardığı bildirilir. Bundan başqa, o da bildirilir ki, PKK-nın Suriya qanadı olan PYD-nin tərkibindən 150 erməni əsilli terrorçu da Qarabağa göndərilib.\nMüdafiə Nazirliyinin mətbuat xidmətinin rəhbəri Vaqif Dərgahlı modern.az-a deyib ki, hazırda bu informasiyanın mənbəyi araşdırılır: “Hazırda tərəfimizdən bu informasiyaların mənbəyi ilə bağlı araşdırmalar aparılır. Məsələ tam araşdırılıb müəyyən edildikdən sonra nazirlik olaraq mövqeyimizi açıqlayacağıq”.\nAzərbaycan XİN rəhbəri Elmar Məmmədyarov görüşdən sonra deyib ki, Dağlıq Qarabağ münaqişəsində “status-kvonu” uzun müddət ərzində saxlamaq olmaz. E.Məmmədyarov bildirib ki, Dağlıq Qarabağ münaqişəsi məsələsi Rusiya və İranla da müzakirə olunub: “Konkret təkliflər var, biz ideya və düşüncələrimizi bölüşdük. Bunu tez həll etmək lazımdır, çünki insanlar ölür. Münaqişənin həlli ilə birbaşa məşğul olmaq lazımdır və hərbçilər kazarmalara qayıtmalıdır”.\nBakıda səfərdə olan İran XİN başçısı da baş verənlərə münasibət bildirib. “Atəşkəs rejimi Dağlıq Qarabağ münaqişəsi siyasi yolla həll olunana qədər qüvvədə olmalıdır”- İranın xarici işlər naziri Məhəmməd Cavad Zərif bəyan edib. XİN rəhbəri bildirib ki, münaqişə beynəlxalq hüququn norma və prinsipləri əsasında öz həllini tapmalıdır: “İran tərəfi hesab edirik ki, Dağlıq Qarabağ münaqişəsinin həlli ilə bağlı danışıqlar beynəlxalq hüquq və BMT prinsiplərinə əsasən aparılmalıdır”. Ermənistanın xarici işlər naziri ilə telefonla danışdığını bildirən Zərif vurğulayıb ki, atəşkəş rejimi Qarabağ münaqişəsi siyasi yolla həll olunanadək qüvvədə olmalıdır.\n“Əsas odur ki, 22 illik tilsimi sındırdıq”\nS.Lavrovun “böhranın aradan qaldırılması üçün bütün komponentlər praktiki olaraq mövcuddur” fikirləri suallar doğurur. Qısa müddətdə bu komponentlər necə hazırlandı?\nPolitoloq Elxan Şahinoğlu “Yeni Müsavat”a bildirdi ki, komponentlərdən birincisi bəllidir: “Ermənistan Dağlıq Qarabağ ətrafındakı 5 rayondan qoşunlarını çıxardır və insanlar bu rayonlara qayıdırlar. Ancaq sonrakı komponentlərin məğzi mənim üçün qaranlıqdır. Çünki əgər Lavrovun hazırladığı sonrakı komponentlərdən biri kimi Dağlıq Qarabağın statusunu müəyyənləşdirəcək referendum tarixi sənəddə vurğulanıbsa, bu, artıq komponent deyil, danışıqların yenidən dalana dirənməsidir. Ancaq referendum tarixini göstərən heç bir sənədə Azərbaycan imza ata bilməz, atmamalıdır”.\nMoskvanın qarantiyası ilə əldə olunan razılaşma perspektiv üçün nə vəd edir? Politoloqun qənaətincə, danışıqlarda irəliləyiş olmayana qədər atəşkəs daima pozulacaq: “Ona görə də Moskvada razılaşdırılan atəşkəsin ömrünün çox olacağını düşünmürəm. Əsas odur ki, 22 illik tilsimi sındırdıq. Düşmən və Rusiya hakimiyyəti anladı ki, Azərbaycan əbədiyyətə qədər mənasız danışıqlarda maraqlı deyil. Məncə, Rusiya hakimiyyəti Azərbaycan ordusunun cəbhə bölgəsindəki uğurlarını genişləndirə biləcəyindən ehtiyatlanaraq tələsik atəşkəsə nail oldu. Bunun müqabilində Azərbaycan hakimiyyəti, siyasi dairələri və cəmiyyəti Moskvanın İrəvana təsir edəcəyini gözləyir. Ancaq bunun məhz belə olacağını söyləmək çətindir. Hər halda, Ermənistanın Rusiyadan narazılığı artıb.\n“Türkiyə Naxçıvanla bağlı Ermənistanı xəbərdar edəcək”\nEkspertin fikrincə, Ermənistanın indi də Naxçıvanı hədəf alması növbəti özbaşınalığıdır: “Qarabağda, Tovuz və Qazax istiqamətində atəşkəsin pozulması illərdir adi hala çevrilib. Buna baxmayaraq, Ermənistan Naxçıvanla sərhəddə təxribatdan çəkinərdi. Uzun illərdən sonra Naxçıvana da atəş açmağa başlayıblar. Bu o deməkdir ki, Ermənistan Cənubi Qafqazda Türkiyəni Rusiya ilə toqquşdurmaq istəyir. Çünki Türkiyə ən azı Qars müqaviləsindən çıxış edərək Naxçıvanın uzun müddət atəş altında saxlanılmasına seyrçi qalmayacaq. Şübhə etmirəm ki, yaxın günlərdə Türkiyə prezidenti Rəcəb Təyyub Ərdoğan Naxçıvanla bağlı Ermənistanı xəbərdar edəcək. Ermənistan bundan sonra da Naxçıvana qarşı təxribatlarını davam etdirərsə, Qarabağ istiqamətində atəşkəsə riayət etməyə Azərbaycanın səbəbi qalmayacaq. Azərbaycan rəsmiləri Rusiyanın xarici işlər naziri Sergey Lavrovu Bakıda anlatmalı idilər ki, onlar Ermənistanı təxribatlardan çəkindirsinlər. Çünki Rusiya son günlərdə ATƏT-in Minsk Qrupu formatını aşaraq faktiki təkbaşına vasitəçilik təşəbbüsünə baş vurub. Bugünlərdə Bakıya ən çox telefon zəngi və səfər də məhz Rusiyadan həyata keçirilir. Sanki Rusiya hakimiyyəti Dağlıq Qarabağ məsələsində səfərbər olub. Rusiyanın xarici işlər naziri Sergey Lavrov Bakıda dedi ki, Moskvanın münaqişənin həlli üçün təklifləri var”.\nRusiya nəyin qarşılığında atəşi dayandırdı? E.Şahinoğlu: “Kremlin Dağlıq Qarabağ ətrafındakı bir neçə rayonun boşaldılması əvəzinə bizdən nəyin yerinə yetirilməsini tələb edəcəyi qaranlıqdır. Əgər hətta 5 rayonun boşaldılması əvəzinə, Dağlıq Qarabağın statusunu müəyyənləşdirəcək referendumun tarixindən söhbət gedirsə, bu, tələdir, buna razılaşmaq olmaz. Rusiyanın təklifi ziyanımızadırsa, ”yox” demədən gözləmə mövqeyinə keçib işğalçını əvvəlki kimi yorucu müharibəyə cəlb etmək lazımdır”.


R.T.Ərdoğan: “Səbr edin, tezliklə…” - XALQQAZETI.COM\nƏdalət və İnkişaf Partiyası Prezident Rəcəb Tayyib Ərdoğanın rəhbərliyi ilə telekonfrans keçirib.\nТoplantıda Səhiyyə naziri Fahrettin Koca, Təhsil naziri Ziya Selçuk, Nəqliyyat və İnfrastruktur naziri Adil Karaismailoğlu da iştirak edib.\nƏrdoğan korona ilə mücadilədə işə düşəcək yol xəritəsini izah edərək “Bu günə qədər çox çətinliklərin öhdəsindən gəldik. Onlar hazırkı durumdan elə də asan deyildi. Vətəndaşlarımız səbr etsin, bunun da öhdəsindən gələcəyik. Zonquldağda ağciyər xəstələrinin çox olduğunu öyrəndim. Orada mədənlərin fəaliyyətlərini dayandırması barədə göstəriş verdim. Türkiyə Kömür Müəssisələri Təşkilatının fəaliyyətini dayandırdığını eşitdim. Özəl qurumlar da eyni addımı atsın. Gedişatı yaxından izləyin.\nƏn vacib məsələ virusun yayılmasını yavaşlatmaqdır. Türkiyə xəstəliklə bağlı Avropadan daha yaxşı vəziyyətdədir. Çox yeni xəstəliklə üz-üzəyik. Diqqətli olmağımızda fayda var. Problemi millətimizin və dövlətimizin gücü ilə aradan qaldıracağıq. Allahın izni ilə bunu da geridə qoyacağıq”, – Türkiyə prezidenti qeyd edib.\n5 2020 23:30 - XƏBƏRLƏR


Gəlin motosikletdən yıxıldı, bəy isə sürüb getdi - VİDEO\nGəlin motosikletdən yıxıldı, bəy isə sürüb getdi - VİDEO 25 Jul, 2016 16:34 Baxış sayı: 1046 Sosial şəbəkələrdə paylaşılan bu video izlənmə rekordu qırır. Motosikletdlə gedən cütlük hər kəsin diqqətini çəkir və birdən arxada oturan gəlin yıxılır.\nBəy isə heç nə olmamış kimi yoluna davam edir. Sözügedən videonu sizə təqdim edirik. Video\nBəy sevincindən özünü itirdi - VİDEO Bu video hər kəsi kövrəltdi - VİDEO Maşınların üzərindən gedən avtobus - VİDEO Qatarla ölüm rəqsi - VİDEO 10 gün hava limanında sevgilisini gözlədi - FOTO Müttəhim hakimlə sinif yoldaşı çıxdı - VİDEO Son xəbərlər\nBəy sevincindən özünü itirdi - VİDEO Türkiyədə bir toyda baş verən hadisə hər kəsi qəh-qəhəyə boğdu. Bu video hər kəsi kövrəltdi - VİDEO Beyin xərçəngi diaqnozu qoyulan oğlunun ad günü üçün atası Mayk Vilson onun ən sevdiyi cizgi film qəhrəmanı “Spider man” kostyumu geyinərək sürpriz edib. Maşınların üzərindən gedən avtobus - VİDEO Çində o artıq istifadəyə verilib. Qatarla ölüm rəqsi - VİDEO Yaşlı bir kişi yaxınlaşmaqda olan qatarın qarşısına çıxıb dayanması və qatar yaxınlaşanda bir göz qırpımında kənara çəkilib ölümdün qurtulur. 10 gün hava limanında sevgilisini gözlədi - FOTO İnternetdən tanıdığı qızla görüşmək üçün Hollandiyadan Çinin Hunan əyalətinə gedən Alexander Peter Cirk, görüşə gəlməyən qızı 10 gün hava limanında gözləyib. Müttəhim hakimlə sinif yoldaşı çıxdı - VİDEO ABŞ-da məhkəmədə maraqlı hadisə yaşanıb. Belə ki, müttəhim hakimin sinif yoldaşı çıxıb. 42 yaşlı qız evlənmək üçün elan yazdı - FOTO Türkiyənin Muğla vilayətində heç cür evlənə bilməyən 42 yaşındakı qız maraqlı bir üsuldan istifadə edib. Bu qadının evində əşyalar öz-özünə hərəkət edir - VİDEO Böyük Britaniyada bir qadının evində paranormal hadisələr baş verir. Gəlin motosikletdən yıxıldı, bəy isə sürüb getdi - VİDEO Sosial şəbəkələrdə paylaşılan bu video izlənmə rekordu qırır. Online paltar sifarişi edərkən diqqətli olun - FOTO Gəlinlik insanın həyatında bir dəfə geyindiyi bir paltardır. Sizin reklam yeriniz


Fuad Muradovun diaspora uğursuzluğu: gənc kadrın qocaman əməlləri… » Asiya.az Informasiya Agentliyi\nAsiya.az xəbər verir ki, həmin dövrə qədər Odlar Yurdu, Vətən kimi cəmiyyətlər bu funksiyanı həyata keçirirdilər. Lakin Azərbaycan müstəqillik əldə etdikdən sonra hakimiyyət belə qərara gəldi ki, bu işlə dövlət səviyyəsində məşğul olunmalıdır.\nBiz 1993-cü ildən 2018-ci ilə qədər bu komitənin nələr etdiyini və ya nələr olduğunu təftiş etmək fikrində deyilik. Məqsədimiz adıçəkilən komitə ləğv edildikdən sonra 2018-ci ildə onun bazasında yaradılmış Diaspora Komitəsi və onun sədri Fuad Muradovun gördüyü fəaliyyətə toxunmaqdır.\nHansı ölkədə belə komitə var?\nÖncə onu deyək ki, Diaspora Komitəsinin yaradılması müasir modern dövlət quruluşu baxımından səhv addımdır. Soruşula bilər ki, niyə? Məlumdur ki, istər qloballaşma, istər müharibə və istərsə də təbii yollarla dünyanın müxtəlif millətləri bir-birlərinə inteqrasiya edib, bir ölkədən başqa ölkəyə köçüblər. Məsələn, Qərbi Avropa xalqlarının milyonlarla nümayəndəsi 1-ci və ikinci dünya müharibələri zamanı Amerika və Avstraliya qitəsinə köç ediblər. Şərqi Avropa xalqlarından böyük kütlələr 2-ci dünya müharibəsi və ondan sonrakı kommunist repressiyaları zamanı Qərbi Avropaya, Amerika və Avstraliya qitələrinə daşınıblar. Lakin bu gün bu ölkələrin heç birində Diaspora Komitəsi deyilən bir qurum yoxdu. Nə Ukrayna yüz minlərlə ukraynalının yaşadığı Kanadayla, nə İrlandiya milyonlarla irlandiyalının yaşadığı Amerika Birləşmiş Dövlətlərilə, nə də Almaniya on minlərlə almanın yaşadığı Argentinayla əlaqə üçün belə komitə yaradıb. Bunun üçün Xarici İşlər Nazirliyi var və həmin qurumun xəttilə işlər görülür. Azərbaycanda isə yaxınının məhz orta məktəb birgəliyi üçün öncə millət vəkili olan Fuad Muradova bir diplomat obrazı alındırmaq üçün belə bir komitəni yaradıblar. Bəlkə kimsə təkzib etməyə çalışa bilər, lakin bu real faktdır. Və o da faktdır ki, Diaspora Komitəsi rəhbərliyi başqa ölkələrə gedən zaman onunla görüşə biləcək tərəfmüqabil dövlət rəsmisi yoxdur. Qeyd etdiyimiz kimi, başqa ölkələrdə belə bir qurum mövcud deyil.\nDəstək fondu, yoxsa?…\nBu gün demək olar ki, diasporada münasibətlər çox pis səviyyədədir. Müxtəlif ölkələrdə yaradılmış onlarla diaspora təşkilatlarının rəhbərləri komitəyə bir-birlərindən danos daşımaqla məşğuldurlar. Deyilənə görə, kim daha yaxşı danos daşıyırsa, Diaspora Komitəsi ona daha çox pul ayırır. Təbii ki, pullar elə-belə ayrılmır. Bununla bağlı cumhuriyyet.az xaricdə yaşayan soydaşımızın ölkə mediasında dərc olunan məkumatına istinadən bildirir ki, komitədən 10 min ayrılanda mütləq 5 mini “şapka” olaraq geri verilməlidir. Əks halda heç bir qrant ayrılmır. Bəli, qrant. Azərbaycan Diaspora Komitəsi belə bir qurum da yaradıb.Qurum 6 iyun 2018-ci ildə Diaspora Komitəsinin tərkibində qurulub (https://diaspora.foundation/aboutus ). Biz Azərbaycan Diasporuna Dəstək Fondunun 2 il ərzində ayırdığı qrantlar haqqında məlumat bölməsinə baxdıq və heç bir məlumat tapa bilmədik. Aydın oldu ki, şəffaflıq yoxdur ki, bu barədə ictimaiyyətə məlumat verilmir. Həmçinin cumhuriyyet.az olaraq bildirək ki, saytda eyni zamanda Azərbaycan Cümhuriyyətinin qurucuları barədə heç bir informasiya yerləşdirilməyib. M.Ə.Rəsulzadəyə düşmən münasibət ortadadır. Amma heç olmasa, Fətəli Xan Xoyski, Nəsib Bəy Yusifbəyli, Əlimərdan bəy Topçubaşov və digərləri haqqında informasiya yerləşdirərdilər. Bu da onu göstərir ki, bu adamları ancaq pul maraqlandırır. Sevda Dadaşova, Emin Mirzoyev, İradə Əliyeva və digərləri arasında münasibətlər düşmənçilik səviyyəsindədir. An məsələsidir ki, bu adamlardan biri digərinə zərər yetirsin. Sevinc Nəzərli ilə Rahim Sadıqbəylinin xristian Avropasında ilk Azərbaycan teatrı yaratmaq davasında isə komitə gah ona, gah buna ümid verir. Rahim Sadıqbəyliyə deyirlər sənə çox pul ayıracaqdıq Sevinc Nəzərli mane oldu. Sevinc Nəzərliyə deyirlər sənin teatrına Fuad müəllim tapşırmışdı pul ayıraq Rahim qoymadı. Ona görə Fuad müəllim deyir gərək bir az da fikirləşək.\nİspaniyada puş olan ümidlər\nBəzi xəbərlərə görə, İspaniyada uzun müddətdir ki, diaspora fəalı Vahid İmanov ona fonddan ayrılacaq 10 min avronu gözləsə də, puldan bir xəbər çıxmır.. Birdə orda Şamo Eyvazov adlı idmançı var. On ildən çoxdur ki, İspaniyanın Kantabriya vilayətinin Torrelaveqa şəhərində yaşayır. Qarabağ idman klubu yaradıb. Diaspora Komitəsi də söz verib ki, ona maddi yardım edəcək. Lakin bu günə qədər heç bir maddi yardım göndərilməyib. Eyni zamanda aldığımız məlumata görə, Diaspora Komitəsi koronavirus karantininə görə, İspaniyada yaşayan tələbələrə yardım göstərmək barədə qərar qəbul edib. Bu yardım çərçivəsində tələbələrin hər birinə ən azı 100 avro kömək göstəriləcəyi söz verilsə də, bu məbləğ 79 avrodan da aşağı olub. Bəzi tələbələrə isə ümumiyyətlə, yardım çatmayıb və onlar bununla bağlı müxtəlif ünvanlara şikayətlər ünvanlayıblar.\nÇox mərtəbəli struktur\nMəktəb, ya dil kursu?\nHeydər Əliyev sevgisi də sünidir\nBir sözlə, Diaspora Komitəsi özlərinin dediyi kimi Azərbaycan həqiqətlərinin dünyada təbliğatından başqa hər işlə məşğul olurlar. Növbəti yazıda digər ölkələrdəki diaspora təşkilatlarının durumundan söhbət açacağıq. (cumhuriyyet.az)\nXaricdə yaşayan azərbaycanlılarla bağlı vacib xəbər - Diaspor Komitəsi “ASA ...\nİspaniyada futbol klubu yaradan azərbaycanlı qadın – Fotolar


“Kral klubu” rəqibini yendi\nSentyabrın 22-də futbol üzrə İspaniya La Liqasının beşinci turunun mərkəzi qarşılaşması keçirilib.\n"Qarabağ” klubunun UEFA Avropa Liqasının qrup mərhələsindəki rəqibi, İspaniyanın "Sevilya” klubu ölkə çempionatında növbəti oyununu keçirib. Bu dəfə rəqib çempionluğa iddialı "Real Madrid” klubu olub.\nTəhlükəli hücumlarla bol olan görüşün ilk hissəsində hesab açılmayıb.\nFasilədən sonra Madrid təmsilçisi hesabı açmağa nail olub. Dani Karvaxalin cinah ötürməsini Kərim Benzema dəqiq baş zərbəsi ilə tamamlayıb. Bu görüşdə yeganə qol olub. Bu qələbədən sonra "Real Madrid” xalların sayını 11-ə çatdıraraq turnir cədvəlində ikinci pilləyə yüksəlib. "Sevilya” isə 10 xalla beşinci pilləyə enib.\n"Real Madrid”in əzəli rəqibi son çempion - "Barselona” səfərdə "Qranada” komandası ilə üz-üzə gəlib.\nGörüş "Qranada”nın 2:0 hesablı qələbəsi ilə yekunlaşıb. Bu Kataloniya təmsilçisinin cari mövsüm ərizndə ikinci məğlubiyyətidir.\nQolları ikinci dəqiqədə Ramon Aziz və 65-ci dəqiqədə Vadilyo vurublar. Beş turdan sonra 10 xal qazanan "Qranada” turnir cədvəlində birinci yerə yüksəlib. "Barselona” isə yeddi xalla yeddinci yerdə qərarlaşıb.\nLa Liqanın digər favoriti "Atletiko Madrid” isə öz meydanında "Selta Viqo” ilə heç-heçə edib - 0:0.\nGünün digər oyunlarında aşağıdakı hesablar qeydə alınıb:\n"Osasuna” - "Betis” - 0:0,\n"Villareal” - "Valladolid” - 2:0,\n"Levante” - "Eybar” - 0:0,\n"Xetafe” - "Malyorka” - 4:2,\n"Espanyol” - "Real Sosyedad” - 1:3,\n"Valensiya” - "Leqanea” - 1:1,\n"Atletik Bilbao” - "Deportivo Alaves” - 2:0.\n2767 dəfə oxunub\nAmerika Kubokunun loqosu təqdim olunub\nMillimizin keçirəcəyi oyunun stadionu dəyişdirilib\nMLS-də ən çox forması satılan futbolçu\n“Real”ın uelsli hücumçusu “Qalatasaray”la oyunda iştirak etməyəcək\nEşli Koul yenidən “Çelsi”də


Xocalı soyqırımına həsr olunan “Sonsuz Dəhliz” filmi “Global Film Awards” mükafatına layiq görülüb - Trend.Az\nXocalı soyqırımına həsr olunan “Sonsuz Dəhliz” filmi “Global Film Awards” mükafatına layiq görülüb\nCəmiyyət Materials 4 Fevral 2016 11:52\n“Sonsuz Dəhliz” filmi “Global Film Awards” mükafatına layiq görülüb.\n"Sonsuz Dəhliz" filmi "Global Film Awards" mükafatına layiq görülüb.\nTrend-in məlumatına görə, müstəqil litvalı rejissor Aleksandras Brokasın rejissoru olduğu "Endless Corridor" (Sonsuz Dəhliz) sənədli filmi ABŞ-ın "Accolade Film Competition" adlı nüfuzlu kino nəşrinin "Global Film Awards" müsabiqəsinin "Humanitar mükafatı"na layiq görülüb.\nHəmin mükafat "Müstəsna nəaliyyət" nominasiyası üzrə verilib.\n"Global Film Awards" dörd unikal film yarışmasını (Accolade Global Film Competition, Best Shorts Competition, IndieFEST Film Awards and IMPACT DOCS Awards) özündə birləşdirir ki, onun məqsədi film, televiziya, video və yeni media sahəsində müstəsna nailiyyətləri qiymətləndirməkdir. Bu beynəlxalq müsabiqəyə dünyanın istənilən ölkəsini təmsil edən tanınmış kinorejissorlarla yanaşı kareyra pilləsinin başlanğıcında olan rejissorların filmləri təqdim edilir və qaliblər film sənayesində öz sözünü demiş peşəkar və müstəqil münsiflər heyəti tərəfindən seçilir. Builki qaliblər arasında Amerika Birləşmiş Ştatları, Böyük Britaniya, Kanada, Litva, Almaniya, İspaniya, Tayvan, Hollandiya, Hindistan, İrlandiya və Avstraliya istehsalı olan filmlər yer alıb.\n"Global Film Awards" tərəfindən təqdim olunan "Humanitar mükafat"ın məqsədi öz filmlərində siyasi, sosial ədalət, ekoloji, sağlamlıq, vəhşi təbiət və mənəvi mövzuların vacibliyinə toxunan kinorejissorların peşəkarlığının qiymətləndirilməsidir. Qalibər jürilər tərəfindən il ərzində daxil olan yüzlərlə filmin içərisindən diqqətlə seçilir.\nSözügedən müsabiqə artıq 11 ildir ki, keçirilir. "2015-ci il Humanitar mükafat"a layiq görülmüş filmlərin siyahısı aşağıdakı keçiddə verilib: http://globalfilmawards.com/about-global-film-awards "Sonsuz dəhliz" filminin "Xocalıya ədalət!" təbliğat-təşviqat kampaniyası çərçivəsində ötən ilin fevral ayında İstanbul, Ankara, Roma, Vilnüs, London, Paris, Dublin, Berlin, Bern, Lüksemburq kimi şəhərlərdə təqdimatı keçirilib. İngilis dilində çəkilən film Leyla Əliyevanın təşəbbüsü ilə Azərbaycan, rus, türk, fransız, italyan və alman, ərəb dillərinə tərcümə edilib.\nXatırladaq ki, filmin premyerası 2014-cü il iyulun 1-də Londonda Britaniya Film və Televiziya İncəsənəti Akademiyasında (BAFTA) keçirilmişdir. Tədbirdə Heydər Əliyev Fondunun vitse-prezidenti Leyla xanım Əliyeva da iştirak edib. "Sonsuz dəhliz" sənədli filmi prodüserlər Aleksandras Brokas (Litva) və nüfuzlu "Grammy Award" mükafatçısı Cerald Rafşun (ABŞ) tərəfindən çəkilib.\nFilm britaniyalı aktyor, BAFTA mükafatçısı Ceremi Ayronz tərəfindən səsləndirilib.\nFilm Xocalı dəhşətlərinin şahidi olan litvalı jurnalist Riçard Lapaitisin faciədən 20 il sonra yenidən Azərbaycana gələrək qətliamdan xilas olmuş hadisə şahidləri ilə görüşlərində lentə alınmış xatirələri və Ermənistan tərəfindən faciənin təşkilində birbaşa iştirak etmiş şəxslərlə müsahibəsi əsasında qurulub, Qarabağın Azərbaycan tarixi və mədəniyyəti üçün əhəmiyyətinə dair süjetlərə yer verilib.\nSonsuz Dəhliz filmi


Sabunçu rayonu, Zabrat 1 qəsəbəsi, Qayının yanı, 26 məhəllə 4 otaq , Sabunçu rayonu Həyət evi satisi\nSabunçu rayonu, Zabrat 1 qəsəbəsi, Qayının yanı, 26 məhəllə 4 otaq , Sabunçu rayonu\nElan nömrəsi: 402491\nSabunçu rayonu, Zabrat 1 qəsəbəsində, Qayının yanında 2,5 sot torpağın içində iki mərtəbəli 4 otaqlı həyət evi satılır. Paket kupçadır, həm evin, həm də torpağın sənədi var, həmçinin texpasportu. Otaqlar hamısı təmirli, işıqlı, rAahat, hamam-tuvalet, mətbəx evin içindədir. Çox sakit yer və məhəllə, hər bir şey yaxında yerləşir, aptek, məktəblər, marketlər evin yaxınlığındadır. Həmçinin evdə 7-24 internet, kombi quraşdırılmışdır yüksək səviyyəli. Real alıcıya qiymətdə endirim olacaq.\nÜnvan: Sabunçu rayonu, Zabrat 1 qəsəbəsi, Qayının yanı, 26 məhəllə\nBaxılıb: 643 , Tarix: 04.05.2019 Göndər\nev alqi satqisi ev elanlari yeni bina evi bina az evler mebel ustasi yeni tikili evler kreditle satisi rus dili kurs qedim xalca qooqle.az kombi ustasi kondisioner ustasi kurslar sefayet mehdiyevkuc sefayet mehdiyev 97a qiymet sefayet mehdiyev 97a m48 qiymeti sumqayitda pula cixan nokia 1202 tezbazar.az


Prezident İlham Əliyev: “Antiazərbaycan qüvvələri bizə qarşı durmadan fəaliyyət göstərir”\n10 Aprel 2015 - 20:33\nPrezident bildirib ki, Azərbaycan dünya miqyasında çox böyük hörmətə, gözəl imicə malik olan ölkədir: ” Mən dünya birliyi deyəndə bütün ölkələri nəzərdə tuturam. çünki dünya birliyi hansısa bir təşkilat deyil. Dünya birliyi bütün ölkələrdir. Bütün ölkələr BMT-də təmsil olunur və bilirsiniz ki, bizim BMT-dəki mövqelərimiz çox güclüdür. Əgər belə olmasaydı, bir neçə il bundan əvvəl 155 ölkə bizi BMT Təhlükəsizlik Şurasına üzv seçməzdi”.\nPrezident Azərbaycana qarşı aparılan fəaliyyətdən də danışıb: “Antiazərbaycan qüvvələri bizə qarşı durmadan fəaliyyət göstərir. Azərbaycanın uğurlu inkişafını qəbul etməyən, bizim işimizə kölgə salmaq, bizi ləkələmək istəyən dairələr öz səylərini davam etdi\nrirlər. Ancaq nə Azərbaycanda, nə də ölkəmizdən kənarda onların səyləri heç bir nəticə vermir və verə bilməz. ölkəmizdən kənarda Azərbaycanın nüfuzu, beynəlxalq imici haqqında indi mən qısa da olsa çox dəqiq dəlillərlə öz fikirlərimi bildirdim. ölkə daxilində də vəziyyət hamının gözü qabağındadır. Sabitlik, inkişaf, xalqla iqtidar arasındakı birlik bir daha onu göstərir ki, bizə qarşı aparılan kampaniyalar, yaxud da ki, burada hansısa iğtişaş yaratmaq cəhdlərinin heç bir təsiri yoxdur, ola da bilməz. Azərbaycan inamla inkişaf edir.


Azadlıq 35, Bakı — Ticarət Obyekti alqi satqisi, Flatfy.az\nTicarət obyekti alqi satqisi: Azadlıq 35, Bakı\n44.444 AZN per m²\nSatılır torpaq 4.5 sot, Azadlıq Prospekti m.\nÜnvan: Bakı şəhəri, Koroğlu küçəsi 35 Azadlıq Prospekti m. Binəqədi r. 6-cı mikrorayon q.\nVorovski qəsəbəsində Binəqədi İH-nin yaxınlığında 4.5 sot torpaq sahəsi satılır. Hal hazırda içində köhnə tikilidə yaşanır. Qazı, suyu,işığı,kanalizasiyası var. yolu asfalt, sakit ərazidir.Ətraf tikililər villalardır. Əmlak özümə məxsusdur. Satış qeydiyyat yolu ilədir.Vasitəçilərə ödəniş olacaq.\nDaşınmaz əmlak satışı; Bakı, 35 Azadlıq


Mərkəzi Bankdan qorxulu 3-cü devalvasiya\nNövbəti dəfə xalqa manat terror yaşadacaqlar. Mərkəzi Bank devalvasiyasının növbəti dəfə olacağını nə təkzib edir, nə təsdiq. Bu susqunluq dəhşətli bir vahimə yaradır. Dolların hər gün kursunun dəyişməsi və qalxması ilə paralel olaraq bazarlarda qiymətlər də kəllə-çarxdadır. Hökumət heç bir anti-böhran tədbiri həyata keçirmək istəmir. Mərkəzi Bank və Maliyyə Nazirliyinə yönəlik tənqidlər də artıq faydasızdır. Hər iki qurum manatın məzənnəsini qoruyub saxlanmasında heç bir iş görmür. Ona görə də manatı ucuzlaşır, həyat bahalaşır. Belə ki, “Azadlıq” radiosunun sorğusuna cavab olaraq AMB üçüncü devalvasiyanın gözlənilməsi ilə bağlı bəzi ekspertlərin fikirlərinə münasibət bildirməyib. Mərkəzi Bankdan bildiriblər ki, manatın xarici valyutalara nəzərən məzənnəsi tədiyyə balansı üzrə meyllərə uyğun və ötən ilin sonunda elan edilən yeni məzənnə rejimi çərçivəsində formalaşır. Bu nəzəri cavab isə qane etmir. AMB şərh etməməklə dolayısı ilə yenə devalvasiya olacağını təsdiqləyib. Ölkənin iqtisadi vəziyyəti təkcə siyasətçiləri və iş adamlarını deyil, sadə kəndlini də, ucqar dağ kəndində yaşayan insanı da narahat etməkdədir. Gəlirlər azalıb, bahalaşma gedib, dövlət və özəl sektorda ixtisarlar aparılıb. Bu iqtisadi proses davam etməkdədir və hər an insanların gözü iqtisadçıların verdiyi proqnozlarda və hökumət rəsmilərinin açıqlamalarındadır. Əgər ölkədə sürətli və kompleks islahatlar başlmasa bu dəyişikliklərdən ən çox əziyyət çəkən istehlakçılar və biznes olacaq. Belə ki, qiymətlər daha sürətlə bahalaşacaq. Manatın məzənnəsinin ucuzlaşması, mövsümü amillərin fəallaşması və dövriyyədə pul bazasının artması istehlak qiymətləri indeksini yüksəldəcək. Bu ilin oktyabrında ölkədə pul bazası 9,4 faiz artaraq 7,4 milyard manat olub.\nManatın məzənnəsi ucuzlaşmaqda davam edəcək. İlin sonunda ölkəni dəhşətli iqtisadi fəlakət gözləyir. Azərbaycanda manatın sünamisinə hazırlıq gedir. Milli Məclisdə Vahid Əhmədovun da üsyan etməsi gözlənilən nəticə barədə ismarıc imiş. Belə ki, hakimiyyət ilin sonunda 1 dolların 2 manat olmasına gedəcək. Bununla da manatın dəfni və üçüncü devalvasiyanın rəsmiləşdirilməsi təmin olunacaq. Artıq banklar da məlumatlıdır və məmurlar öz kommersiya müəssisələrini qorumağa hazırlaşır. Xalq isə növbəti iqtisadi faciə ilə üz-üzə qalacaq. Azərbaycan Mərkəzi Bankı (AMB) ABŞ dollarının noyabrın 11-nə rəsmi məzənnəsini 1,6869 AZN/USD səviyyəsində müəyyən edib. AMB-dən verilən məlumata görə, bu, məzənnənin 0,52% artması deməkdir.\nQeyd edək ki, noyabrın 10-da rəsmi məzənnə 1,6782 AZN/USD olub. Dəmiryolu Vağzalı yaxınlığında qeyri-leqal şəkildə valyuta satılır. «Qara bazar»da dolları 1,74 manata alılar. Müştəri 1000 dollardan çox satarsa, qiymət 1,75 manata qaldırılır. KİV-in yazdığına görə, 10-dək bank dollar satışını dayandırıb, 11 bank isə limit qoyub – bir nəfərə 300-1000 dollar və ya avro. Noyabrın 10-da dolların rəsmi məzənnəsi 1,6782 manat olub. Noyabrın 11-nə isə rəsmi məzənnə 1,6869 AZN/USD səviyyəsində müəyyən edib. Noyabrın 10-da Mərkəzi Bankda Dövlət Neft Fondunun da iştirak etdiyi növbəti ikitərəfli valyuta hərracı keçirilib. Hərrac 1 ABŞ dolları üçün 1,6782 məzənnəsi ilə başlayıb və 1,6867 məzənnəsi ilə yekunlaşıb. Ümumilikdə, cari ilin 10 ayında manata nəzərən ABŞ dolları 5.1 faiz, Avro isə 5.4 faiz bahalaşıb. Dövr üzrə 1 ABŞ dollarının manata qarşı orta günlük məzənnəsi isə 1.5704 manat təşkil edib.


Azərbaycan ordusunu gücləndirən hərbi inteqrasiya\nÖlkəmiz beynəlxalq təhlükəsizlik sisteminin etibarlı üzvüdür\nÖlkəmizin NATO və digər beynəlxalq təşkilatlarla əlaqələrini genişləndirilməsi Azərbaycanın dünya birliyinə inteqrasiya olunması baxımından xüsusi əhəmiyyət kəsb edik. Bu sahədə fəaliyyət Azərbaycan dövlətinin xarici siyasətinin əsas istiqamətlərindən biridir.\n“Bizim siyasətimiz, addımlarımız, xoş niyyətimiz və xarici siyasətimizin əməkdaşlıq üzərində qurulması bizə böyük dostlar düşərgəsi qazandıra bilmişdir”,-deyə Azərbaycan Prezidenti İlham Əliyev dövlətin xarici siyasətinin mahiyyəti barədə danışarkən bildirmişdi.\nAzərbaycanın qazandığı uğurların təməlində isə ulu öndərimiz Heydər Əliyevin müəyyənləşdirdiyi daxili və xarici siyasət strategiyası dayanır. Müstəqilliyinin ilk illərindən BMT, ATƏT və İKT-yə üzv olan Azərbaycan Respublikası həyata keçirdiyi ardıcıl siyasət nəticəsində 2001-ci ildə Avropa Şurası kimi mötəbər bir quruma da qəbul edildi. Beynəlxalq təşkilatlarla əlaqələrin genişləndirilməsinə böyük önəm verən ulu öndər Avropa Birliyi, NATO və başqa təşkilatlarla sıx əlaqələr yaratdı, bu nüfuzlu qurumlar çərçivəsində qarşılıqlı faydalı münasibətlərin daha da inkişaf etdirilməsi üçün fəal xarici siyasət həyata keçirildi.\nMüstəqil Azərbaycanın diplomatiya tarixində qazandığı ən böyük uğurlardan biri, heç şübhəsiz, 2011-ci il oktyabrın 24-də 193 dövlətdən 155-nin dəstəyini alaraq BMT Təhlükəsizlik Şurasının qeyri-daimi üzvü seçilməsidir. Bu, ölkəmizin beynəlxalq aləmdə artan nüfuzunun, ərazi bütövlüyünün və sərhəd toxunulmazlığının bir daha təsdiqlənməsi deməkdir. Digər tərəfdən, bu hadisə son illərdə Azərbaycanın dünya siyasətindəki müxtəlif qlobal problemlərin müzakirəsinə cəlb olunması, ölkəmizin regional siyasətlə yanaşı, dünya siyasətinin də əsas təsirli amillərindən birinə çevrilməsidir.\nXX yüzilliyin sonunda dünyada baş verən qlobal siyasi proseslər, xüsusən də Varşava Müqaviləsi Təşkilatının fəaliyyətinin dayandırılması, “soyuq müharibə”nin başa çatması, SSRİ-nin dağılması beynəlxalq aləmdə siyasi mühitin ciddi şəkildə dəyişməsinə və yeni geosiyasi vəziyyətin yaranmasına səbəb oldu. Postsovet məkanında meydana çıxan yeni müstəqil dövlətlərin bilavasitə beynəlxalq münasibətlər sisteminə qatılması və öz maraqlarını ifadə edən xarici siyasət kursunu həyata keçirməyə başlaması dünyada dövlətlərarası münasibətlərin yeni nizamının formalaşmasına gətirib çıxardı.\nİkinci Dünya müharibəsindən sonra Qərb dövlətlərinin hərbi-siyasi bloku kimi meydana gəlmiş Şimali Atlantika Müqaviləsi Təşkilatı (NATO) 1949-cu il aprelin 4-də ABŞ, Böyük Britaniya, Fransa, İtaliya, Kanada, Belçika, Niderland, Lüksemburq, Portuqaliya, Norveç, Danimarka və İslandiya arasında bağlanan müqavilə əsasında yaradılmışdır. Vaşinqton müqaviləsinə əsasən təsis edilmış bu təşkilatın məqsədi BMT nizamnaməsinin 51-ci maddəsinə uyğun olaraq kollektiv müdafiədir. 1952-ci ildə Türkiyə və Yunanıstan, 1955-ci ildə AFR, 1982-ci ildə isə İspaniya bu bloka qoşulmuşlar. Daha sonralar 1990-cı illərin ikinci yarısında NATO üzvlərinin sayı artaraq alyansın Şərqə doğru genişlənməsinə gətirib çıxardı.\n1998-ci ilin ikinci yarısından etibarən Azərbaycan Silahlı Qüvvələrinin hərbi hissələri “Sülh naminə tərəfdaşlıq” proqramı çərçivəsində NATO ilə birgə keçirilən hərbi təlimlərdə iştirak etməyə başladı. Şimali Atlantika Bloku ilə əməkdaşlığı dərinləşdirmək xətti götürmüş Azərbaycana 1999-cu ilin mayın 27-31-də NATO Parlament Assambleyasının Polşada keçirilən sessiyasında həmin qurumda müşahidəçi statusu verildi. 1999-cu ilin iyulun 28-də Bakıda Türkiyə hökuməti ilə Azərbaycan hökuməti arasında “Kosovo türk taburu tərkibində Azərbaycan tağımının fəaliyyətinə dair saziş” imzalandı. 1999-cu ilin sentyabrından etibarən Azərbaycan öz sülhməramlı tağımını ilk dəfə olaraq həmin regiona ezam etdi.\nAzərbaycanın NATO ilə əməkdaşlığı respublikamızın xarici siyasət strategiyasının bir neçə əsas amili baxımından qiymətləndirilməlidir. Birincisi, gənc Azərbaycan dövləti öz xarici siyasətində beynəlxalq təşkilatlarla əməkdaşlığa xüsusi əhəmiyyət verir. İkincisi, Azərbaycan beynəlxalq təşkilatların üzvü olan bütün dünya dövlətləri ilə əməkdaşlıqda maraqlıdır və çoxtərəfli diplomatiya siyasəti yeridir. Üçüncüsü, Azərbaycanın müharibə vəziyyətində olması tələb edir ki, bütün vasitə və yollarla beynəlxalq aləmdə təmasda olsun və onu müstəqillik problemlərimizin həllinə daha çox cəlb etsin. Bu üç faktor Azərbaycanın NATO proqramına qoşulmasında əsas rol oynamışdır.\nAvratlantik strukturlara inteqrasiya çərçivəsində NATO - Azərbaycan əlaqələri də milli mənafeyimizin tələbləri çərçivəsində inkişaf edir. Azərbaycanın “Sülh naminə tərəfdaşlıq” proqramına qoşulması və “Fərdi Tərəfdaşlıq üzrə Fəalliyət Planı” nı imzalaması nəticəsində NATO ölkələri ilə siyasi, hərbi, mədəni, humanitar əlaqələrinin inkişaf etdirilməsi üçün geniş imkanlar açılmışdır. 2008-ci ildə NATO-nun Buxarestdə keçirilən sammitinin, 2010-cu il noyabrın 20-də Lissabon zirvə toplantısının, keçən il may ayının 21-də Çikaqoda baş tutan sammitin yekun bəyanatında Azərbaycanın ərazi bütövlüyü və suverenliyi bir daha bu beynəlxalq təşkilat və ona üzv dövlətlər tərəfindən tanınmışdır. Bütün bunlar, ölkəmizin yürütdüyü daxili və xarici siyasətin nəticəsi, beynəlxalq təşkilatlarla fəal iş aparması ilə bağlıdır.\nHərbi ekspert Tərlan Eyvazov: Â«Azərbaycanın 25 illik müstəqillik dövründə bütün sahələrlə yanaşı hərbi inkişafına da xüsusi diqqət yetirib. Bəzi sosioloqların fikirləri qəribə səslənsə də, bu fikirdə bir həqiqət var ki, müharibələr eyni zamnda dövlətin hərbi gücünün və hərbi iqtisadiyyatının güclənməsinə rəvac verir. Hərbi təcavüzə məruz qalmış Azərbaycan öz hərbi potensialını gücləndirmək məcburiyyətində qaldı. Bəlkə başqa dövlətlərə bu o qədər vacib deyildi, lakin müharibə şəraitində olan bir ölkə olaraq biz döyüşə döyüşə ordumuzu yaratmalı olduq. Azərbaycan keçmiş Sovet məkanında yeganə dövlətdir ki, Rusiyanın yaratmış olduğu hərbi ittifaqa daxil olmadı. Eyni zamanda Azərbaycan NATO blokuna da üzv olmağa can atmadı, sadəcə tərəfdaşlıq yolunu tutdu. Azərbaycan Kollektiv Təhlükəsizlik Müqaviləsi təşkilatının üzvü deyil. Çünki biz Qoşulmama Hərəkatının üzvüyük.\nAzərbayvanın yerləşdiyi geosiyasi mövqe, qonşu dövlətlərlə ümumi durum diktə edir ki, biz balanslı siyasət həyata keçirək və hazırda Azərbaycanın hərbi inteqrasiyası heç bir dövləti qıcıqlandırmır. Eyni zamanda işğalçı siyasət yürüdən və bizə düşmən olan, ərazi bütövlüyümüzü tanımayan Ermənistanla eyni təşkilatın üzvü olmaq məntiqə sığan deyil. Qərb Azərbaycanın müharibə şəraitində olmasını əsas gətirərək bizə silah satmır. Lakin Azərbaycan yaratdığı əlaqələrdən düzgün istifadə edərək öz silah arsenalını möhkəmləndirməyi bacarıb. MDB ölkələrindən, İsraildən silah alaraq ordunu gücləndirir. Azərbaycanın NATO ilə əlaqələri yüksək səviyyədədir. Bu əlaqələrin əsası 1994-cü ildə ümummilli lider Heydər Əliyev tərəfindən qoyulub. Bizim NATO ilə əməkdaşlığımız müəyyən mərhələlərdən keçib. NATO-nun Brüsseldəki nümayəndəliyində Azərbaycan nümayəndəliyi geniş tərkibdə təmsil olunur. Zaqafqaziya respublikaları arasından NATO-ya üzv olamağa cəhd edən Gürcüstanın nümayəndə heyəti 10, Ermənistan 3, Azərbaycan isə 21-22 nəfərlə təmsil olunur. Bunun özü də əməkdaşlığın yüksək səviyyədə qurulmasından xəbər verir.\nAzərbaycan Kosovada olan beynəlxalq silahlı qüvvələrin yaradılması missiyasına, Əfqanıstanda beynəlxalq sülhməramlı qüvvələrin işində iştirak edir ki, bu da beynəlxalq hərbi ekspertlər və mütəxəssislər tərəfindən yüksək qiymətləndirilir.\nAzərbaycan öz hərbi bazasını gücləndirməkdə və müasirləşdirməkdə davam edir. Azərbaycanın maliyyə resursları imkan verdi ki, bizdə böyük hərbi məktəblər yaradılsın. Hazırda Azərbaycanda Ali Hərbi Akademiya, Sərhəd Qoşunları, Daxili Qoşunların ali məktəbləri, aviasiya məktəbi mövcuddur. Onların hər biri yüksək səviyyəli, müasir standartlara cavab verən texnologiya ilə təmin edilib. Bu məktəblərin rəhbərliyinin müxtəlif inkişaf etmiş dövlətllərin hərbi məktəbləri ilə əlaqələri qurulub, əməkdaşlıq yaradılıb, təcrübə mübadiləsi aparılır. NATO üzvü olan Türkiyə Azərbaycan hərbi məktəblərinin yeni təcrübələq qazanmasında böyük rol oynayıb və hər zaman dəstəyini əsirgəmirÂ».\nHərbi ekspert Telman Əbilovun fikrincə, hər bir müstəqil dövlət bütün dünya birliyinə hərbi sahədə də inteqrasiya etmədən mövcudluğunu davam etdirə bilməz. “Azərbaycan öz dövlət müstəqilliyinin qorunması üçün dünya hərb tarixinin nailiyyətlərini və təcrübəsini diqqətlə izləyir və müəyyən addımlar atır. Məlum məsələdir ki, Azərbaycanın Qarabağ problem var və bu problemin həlli birbaşa Rusiyadan keçir. Rusiya bir dövlət olaraq hər zaman öz hərbi gücü ilə qonşu dövlətlərə diktə etməyə çalışıb və öz məqsədinə çatmaq üçün müəyyən təzyiq alətlərindən, təxribatlardan istifadə edib. Bu mənada Azərbaycan həm qərb ölkələri ilə, həm də Rusiya ilə balanslı siyasət yürütmək yolunu seçib və bu doğru bir addımdır. Yəni biz ən yaxın qonşu olan Rusiya ilə münasibətləri qoruyub saxlamaq məcburiyyətindəyik. Çünki uzaq böyük dövlətlərlə münasibətlər hər nə qədər əhəmiyyətli olsa da hərbi qüdrəti və iqtisadi gücü, ərazisi çox böyük olan Rusiya kimi bir dövlətlə qonşuluq amili nəzərə alınmaldır. Azərbaycan hərbi inteqrasiya məsələsində bu kimi detalları düşünərək məqsədyönlü addımlar atır. Bu yeni münaqişə ocaqlarının yaradılmaması naminə vacibdir. İkinci bir problem budur ki, başda ABŞ olmaqla qərb dövlətləri bizə silah satmır. Buna görə də biz ordunun gücləndirilməsi naminə Rusiya və MDB ölkələri ilə əməkaşlığı davam etdirməliyik. Sözsüz ki bu mənada Türkiyə və İsraillə də əməkdaşlıq edilir”\nGöründüyü kimi dünyaya açılan qapılar, inteqrasiya prosesi çoxtərəfli aparılaraq yalnız siyasi və iqtisadi amilləri əhatə etmir. Bu gün Azərbayan əsgəri sülhməramlı qoşunların tərkibində dünyada sülh və barışın, sabitliyin qorunmasında iştirak edir. Gələcəyimizin naminə Azərbaycan da dünyaya müəyyən töhfələr verir.İkili standartlarla yaşayan dünya Azərbaycanın qanayan yarasını sağaıltmağa o qədər də həvəsli görünməsə də, Azərbaycan öz humanist mövqeyini əldən qoymayaraq yaxın, uzaq ölkələrə sülh elçilərini göndərir. Hərbi qüdrətimiz məhz sülhə xidmət edir.